text:
ORANJESTAD – Miembro di Stichting Ontroerend Goed Aruba (SOGA) Edwin Roos ta invitado di Noticiacla LIVE awe, cu e periodista Tito Laclé. Den e programa aki sr Roos lo elabora riba e retonan cu hospital a y ta hayando cu e construccion di e parti nobo y renobacion di e parti bieu. Ademas e ta reacciona riba cierto aspecto cu recientemente e director actual di hospital Jacco Vroegop a trece dilanti den un episodio anterior di NoticiaclaLIVE. Hospital enberdad ta bay costa doble? Falta di decisionan concreto, possible uso di material inferior? Tardansa debi na COVID y mucho mas. Tur esaki lo haya contesta durante e programa. Bo no kier perde e programa. Awe nochi 9’or riba e plataformanan di Noticiacla.
ORANJESTAD – E investigacion riba e morto di e homber DJ Venezolano na Aruba ta tumando lugar. Asina minister di husticia Rocco Tjon a informa diasabra pa medio di un comunicado. E mandatario ta bisa mes momento si cu sinembargo, na e momentonan aki no por divulga ningun informacion pa asina no stroba e proceso hudicial.Na mesun momento, e mandatario ta pidi cooperacion di comunidad pa no stroba e proceso hudicial y tambe ta pidi cooperacion di cualkier persona cu por tin informacion valioso y cu por yuda resolve e caso pa porfabor tuma contacto cu e “Tip Line” di KPA na 11141 y lo percura pa esaki keda completamente anonimo.
ORANJESTAD - Segun resumen di awe 18 persona a recupera y un total di 11 caso nobo di COVID-19 a keda registra di cual 3 ta no- residente. E cifranan aki ta representa un 'Positivity rate' bou di nos residentenan di 5%. E cantidad di casonan activo di COVID-19 pa awe ta 149 y cantidad di fayecidonan relaciona cu COVID-19 ta 171. Datos ta ilustra casonan nobo di COVID cu un average semanal di 13 caso pa dia y un averahe di 'positivity rate' semanal di 8% pa dia.
ORANJESTAD - Un fundacion cu curason ta consisti di trahado cu tin pasion pa nan trabou. Trahado cu ta yena cu energia y ta inspira otro. Cu ta dedica na nan trabou y e clientenan. Awe e fundacion kier presenta 3 persona cu pasion pa nan trabou y cu amplio experiencia, cu kier comparti kico e trabou ta significa pa nan, pa e calidad di cuido di e cliente y con comunidad di Aruba por aporta.
BOGOTA – E aeroliña Colombiano di costo abou Viva Air, cu ta parti di Grupo Viva, a haci peticion pa cuminsa bula for di Colombia pa Aruba. E aeroliña ta uno relativamente hoben cu a wordo funda na 2008 y a inicia operacion na mei di 2012. Ora cu Noticiacla a acerca Jo Ann Arends, Air Service Development Manager na aeropuerto di Aruba, esaki a confirma cu enberdad e aeroliña a haci e peticion pa e ruta, pero no tin confirmacion ainda. “Nos tabatin comunicacion hopi di cerca cu e aeroliña desde 2018”, sra Arends a sigui bisa. Dentro di e proximo dos siman nan lo reuni cu otro atrobe. Mientras cu e no por a confirma for di cua ciudad e aeroliña tin intencion di cuminsa bula pa Aruba, e portal aki a compronde cu nan base ta na Medellin.
ORANJESTAD - Segun resumen di awe 17 persona a recupera y un total di 14 caso nobo di COVID-19 a keda registra di cual 2 ta no- residente. E cifranan aki ta representa un 'Positivity rate' bou di nos residentenan di 8%. E cantidad di casonan activo di COVID-19 pa awe ta 156 y cantidad di fayecidonan relaciona cu COVID-19 a aumenta na 171. Forsa na famia di e fayecido. Datos ta ilustra casonan nobo di COVID cu un average semanal di 12 caso pa dia y un averahe di 'positivity rate' semanal di 9% pa dia.
ORANJESTAD – Crisis Team y SMAC a aproba pa e prome fiesta bailable tuma lugar despues di un aña y mei debi na e pandemia y ta tuma lugar dia 13 di november proximo. Ta trata di un fiesta den ballroom pa 250 pareha cu mester ta sea vacuna of por a presenta un test negativo di covid19 na entrada. Manera ta conoci, pa mas di un aña y mei a prohibi tur fiesta bailabel debi na e pandemia y no tabatin oportunidad mas pa balia. Como tal awor a dicidi pa haci un fiesta di prueba, cu bista riba carnaval, completo cu banda live y manera e nomber ta bisa, por balia. E portal aki a compronde cu esaki ta den tono carnavalesco, mirando e cercania di e fecha di 11-11, cu ta e inicio di e temporada di Carnaval. Di otro banda, a compronde cu mirando cu no a tene actividad carnavalesco e aña aki pero si a haci apertura di carnaval aña pasa, e apertura ey ainda ta vigente.


c: text/html

text:
kenneth vrolijk
-
Cali Valle 2020
Kenneth a atende seminario di hefe di mission
Recientemente hefe di mission pa wega panamericano junior Cali Valle 2021, Kenneth Vrolijk a atende seminario di hefe di mission…Read More »
-
Olympic News
Kenneth apunta pa FIBA
Kenneth Vrolijk apunta den e National Federation Support and Development di FIBA pa e periode di anja 2019 – 2023.…Read More »
-
Lima2019
Team Welcome Ceremony na Lima
Hefe di Mission, Kenneth Vrolijk ta conta di e Team Welcome Ceremony y ta elabora riba e competencianan den e…Read More »
-
Buenos Aires 2018
Interview Hefe di Mision Kenneth Vrolijk
Hefe di Mision, Sr. Kenneth Vrolijk ta conta di e delegacion di Aruba den e Youth Olympic Games 2018 na…Read More »
-
News
COA a nombra hefenan di Mission pa tres wega grandi
Comite Olimpico Arubano a nombra Hefenan di Mision pa e siguiente tres weganan grandi. Comite Olimpico Arubano a scohe su…Read More »
-
News
Kenneth Vrolijk na caminda pa Buenos Aires
Hefe di Mision pa e Weganan Olimpico Hubenil, Kenneth Vrolijk a biaha pa Buenos Aires, Argentina. E dianan 24 pa…Read More »

robotstxt: allowed

filter: keep


text:
SUPERMERKADONAN KU MEDIDANAN ÈKSTRA DI PREKOUSHON
SUPERMERKADONAN KU MEDIDANAN ÈKSTRA DI PREKOUSHON
Geplaatst op 22 March 2020 dor di Ministerio Asuntunan General i Promé Minister
Despues di a palabrá ku Gobièrnu di Kòrsou:
SUPERMERKADONAN KU MEDIDANAN ÈKSTRA DI PREKOUSHON
Willemstad – Hopi hende ta bishitá Supermerkadonan riba un eskala grandi pa asina nan por hasi nan kompranan esenshal. Esaki ta trese un rísiko pa tur persona presente ya ku esaki fasilmente ta pone ku e Corona Vírùs por keda plamá si resultá un hende por tin esaki. Teniendo kuenta ku sintimentu di tur persona ku mester hasi nan kompranan esenshal, sea pa nan mes òf pa otro persona, Gobièrnu di Kòrsou i Supermerkadonan, a yega na algun palabrashon tokante bishita na Supermerkadonan. Trahadónan di e Supermerkadonan i bishitantenan mester keda mas tantu posibel protehá kontra Corona Vírùs. Pa e motibu aki, Supermerkadonan tambe ta bai alsa e nivel di medidanan di prekoushon despues di a palabrá esaki ku Gobièrnu di Kòrsou. E medidanan aki mester kumpli ku e reglanan higiéniko i tambe e reglanan di distansha sosial/físiko i tin ku keda apliká mesora.
Ricardo de Freitas Representante di Supermerkadonan
E medidanan di prekoushon ta enserá ku:
- Un máksimo di 2 persona por bai huntu.
- Mester tin sea “Hand Sanitizer” òf otro tipo di desifektante ku un mínimo di 60% di alkohòl na entrada di e establisimentu òf otro lokashon manera “lift”, pa klientenan uza.
- Tur garoshi mester keda limpia ku un desifektante i keda seká ku un papel promé ku e kliente uza esaki. Ora kaba di uza e papel, mester benta esaki afó.
- Mester publiká foyeto, bòrchi i videonan den supermerkado pa keda kòrda klientenan pa apliká distansha social/físiko.
- Mester regulá e tráfiko den e pasionan. Ademas, no ta pèrmití pa klientenan para sosialisá den e Supermerkadonan ni trahadónan aglomerá.
- Ta sugerí pa tur hende tin su lista di kompra kla promé ku e yega na e supermerkado.
- No ta bende mas ku dos (2) di e mesun produktonan esenshal di desifektá ku un (1) kliente. Produktonan manera “Hand Sanitizer” i habon. E kontròl di esaki ta sosodé na kasa.
- Mester pone liñanan di distansha di 2 meter na kasa, den pasionan in a balinan pa e hendenan por keda riba e distansha sosial.
- Lo pone “Plexiglas” na kasa.
- Ta sigui prepará trahadó pa nan keda apliká e protokòl di mantené distansha físiko di 2 meter i pa nan laba nan man kada 30 minüt.
- Ta trata mas tantu posibel pa no bai ku mucha Supermerkadonan.
Pa mas informashon riba e medidanan èkstra di prekoushon, por subi www.gobiernu.cw.
Gobièrnu tin tur komprenshon pa e situashon fèrfelu ku esaki por trese kuné i e úniko motibu pakiko ta hasi esaki, ta pasó tur hende mester keda protehá di e malesa Covid-19, mihó konosí komo Corona Vírùs.


text:
Hour of Code
Tur aña miyones di mucha na mas di 180 pais rond mundo ta participa na “Hour of Code”. Na Aruba ya mas di 1500 mucha a participa desde aña 2015 y ta invita tur scol y educador pa join in!
“Hour of Code” pa aña 2019 ta tuma luga dianan 9 – 16 di december 2019.
Kico ta Hour of Code?
- “Hour of Code” ta un proyecto cu ta introduci mucha na “computer science” cu e meta pa stimula nan interes den e area aki;
- Den un (1) ora e mucha ta siña e base di “coding” y “programming” den forma di wega riba computer (desktop, laptop y/of tablet);
- Ta haci esaki atractivo pa e mucha uzando topiconan cu ta fit nan interes manera p.e. Star Wars, Minecraft, Frozen y Angry Birds;
- Tur e material (wega, instruccion, tutorial etc) necesario ta obtenibel riba e plataforma www.code.org.
Ken y con por participa na Hour of Code?
- E grupo meta ta mucha di enseñansa primario (kleuter y basis) y secundario (voortgezet onderwijs);
- Sinembargo tur hende, di edad 4 pa 104, por organisa y/of participa na un “Hour of Code”;
- No ta rekeri niun experiencia.
Ki dia y ki ora e Hour of Code lo tuma luga?
- Hour of Code 2019 lo tuma luga di 9 pa 16 di december 2019.
Kico mester tin y/of mester haci pa por participa na Hour of Code?
Con un compania of organisacion por yuda?
Hour of Code kier yega mas tanto posibel na e scolnan, specificamente na e muchanan entre 8 – 12 aña di edad. Cualkier compania of organisacion por contribui pa yuda realisa un (1) Hour of Code pa nos muchanan. Algun ehempel:
- Permiti y stimula empleadonan pa registra como boluntario
- Pone ekipo manera desktop, laptop y tablet disponibel (20 – 30 pa klas)
- Provee headsets (50 – 100)
- Provee espacio y/of ekipo riba e dianan di Hour of Code
- Provee transporte pa e muchanan pa e localidad (100 – 200 mucha)
- Adopta un scol (p.e. door di organisa y provee luga y ekipo pa un Hour of Code)
- Provee Hour of Code “branded participation buttons” (1000 – 2000 mucha)
- Provee Hour of Code “banners of signage” pa scol (15 – 25 scol of localidad)
Unda por tuma contacto pa mas informacion of pregunta?
Pa mas informacion lo por tuma contacto cu FUTURA:
Impresion di Aruba Hour of Code 2016
Info / Contact
Pa mas pa mas informacion por tuma contacto cu FUTURA
Scroll To Top


text:
Salmo 23:1-2
“Senjor ta mi Wardador. Mi no tin falta di nada. Den cunucu di yerba berde E ta pone mi sosega. E ta hiba mi na awa trankil, pa mi bolbe hanja forsa”
Cu profundo tristesa, nos kier a anuncia fayecimento Cristian di nos ser stima:
Sra. Maria del Carmen NUBOER
*21-10-1931 – +24-9-2021
Famia, amiganan y conocirnan ta invita pa asisti na e acto di despedida cu lo tuma lugar ariba diaranson 29 di September 2021 na Aurora Funeral Home di 9’or pa 10’or di mainta.
Despues di entierro lamentablemente no ta ricibi bishita di condolencia na cas.


text:
ORANJESTAD- 03 maart 2021. Diasabra awo dia 6 di maart lo ta un dia nacional di registracion pa vacunacion. Manera ya anuncia e prome vacunanan ta cabando mas lihe cu a antisipa, pero esaki sigur ta un hopi bon comienso pa Aruba. Como pais chikito nos ta riba caminda pa nos recuperacion entre paisnan grandi. Mas lihe nos vacuna mayoria persona den nos comunidad mas lihe nos lo limita y asta stop e virus di COVID di sigui plama.
Enespera di e siguiente 'batch' di vacuna cu ta yegando for di Hulanda den e siman di 8 di maart ta importante pa esnan cu ainda no a registra pa nan haci esaki, pa ora cu vacuna yega bo por haya bo invitacion pa bin vacuna.
Diasabra awo haci uzo di e dia pa yega na Centro Deportivo Betico Croes na St Cruz, club Den Bosco na Noort of Santa Teresta na San-Nicolas pa registra. Yuda bo mama, bo tata, tio y famia cu no tin smart phone pa nan registra. Orario lo ta di 8:30-11:30 y 2:30-5:30. Nos lo ta wardando comunidad pasobra hunto nos lo progresa.


text:
A TUMA MEDIDA KONTRA KACHÓNAN AGRESIVO
Den oranan di mainta riba djamars 27 di yüli, kuater kachó a ataka un dama riba un baiskel na Kaya Caribe. E víktima tabatin heridanan di mordé na su rudia drechi i na su hep drechi. A base di tur deklarashonnan skuchá, e heridanan ku e víktima a optené i pa garantisá seguridat di otronan dor di di prevení ku otro ta bira víktima di e kachónan aki, a disidí pa tira e kachónan. Promé ku esaki a tuma lugá a wak bon den besindario pagarantisá seguridat di terseronan.
Regularmente notifikashon tokante kachó agresivo ku ta kana lòs ta drenta. E frekuensia i seriedat di e notifikashon nan ta varia. Ta trata di notifikashon tokante entre otro kachó ku ta morde kabritu i galiña mata ku konsekuensia finansiero pa tenedó di bestia, pero tambe kachó ku ta ataká siklista i shofùr di skuter lokual ta krea situashonnan sumamente peligroso den tráfiko. E kantidat di insidente kaminda en bèrdat kachó ta morde un persona i ku esaki mester di tratamentu médiko, ta oumentando. KPCN ke hala atenshon di doñonan di kachó pa tene kachónan den kurá dor di sòru pa un kurá stabil for di kua e kachónan no por sali i/òf pa mara e kachó. Esaki pa prevení tipo di situashonnan asin’aki. Ta rekomendabel pa sosialisá un kachó. Un kachó mester di edukashon i treinen. Pa esaki tin fasilidatnan presente na Boneiru. Abo komo doño ta responsabel pa e komportashon i treinen di bo kachó.
LADRONISIA DI BAISKEL
Entre 5.30 or i 6 or di atardi di djaluna 26 di yülideskonosínan a bai ku un baiskel kolo blanku.E baiskel no tabata na lòk i tabata stashoná banda di stòfzùigerna un ‘carwash’ situá na Kaya Gilberto F. Croes. Ta investigando e kaso.
A BAI KU DJÙG FOR DI DEN OUTO
Riba djamars 27 di yüli a drenta keho di ladronisia di un djùg kolo blanku di marka Igloo. E djùg tabata den baki di un pikòp ku tabata stashoná na Kaya Francia. Entre djaluna 26 di yüli, 12 or di anochi i djamars 27 di yüli, 8.30 or di mainta, deskonosínan a bai ku e djùg. E kaso ta bou di investigashon.


text:
Den un estudio nobo, investigadónan di e instituto non-profit pa investigashon “Beneath the Waves (BTW)” (Bou di Ola) a dokumentá i a desvelá nivelnan alarmantemente haltu di 12 metal pisá, inkluso kuek, den tehido di múskulo di muestranan di tribon grandi di tribon di ref i di tintorero ku a kaputá den área di Bahamas. Publiká awe den Scientific Reports, e datonan nobo ta impliká informashon importante pa salú di hende den e region di Gran Karibe, kaminda hende ta kome tribon de bes en kuando.
Den kurso di e último siglo, aktividatnan di hende a kousa aselerashon rápido di fluho di entrada di metalnan i semi metalnan den e medio ambiente marino, kreando riesgonan potensial pa biodiversidat i siguridat di kuminda. E investigashon ta basa riba estudio di tehido for di múskulo di 36 diferente tribon di seis espesie di tribon. E resultadonan di e estudio akí ta presentá e promé prueba di konsentrashon di metal den kurpa di tribon for di muestra ku a tuma na Bahamas, ku ta un ekosistema relativamente limpi kaminda tribon ta biba liber di peliger den un área marino bou di protekshon. Na Bahamas hende generalmente no ta kome tribon.
Komo tòp komedó di otro bestia, tribonnan biológikamente ta akumulá materia tóksiko den nan kurpa dor di kome esaki den nan komementu di otro piská. Miéntras ku e impakto riba salú di tribon mes ta keda deskonosí, e konsentrashon di metalnan ku e estudio aktual a midi ta alarmante komo ku nan ta surpasá e nivelnan ku ta konsiderá komo tóksiko pa hende por konsumí. E estudio a saka afó tambe ku tribon di ref, ku ta e espesie ku ta mas residente (ku su sede einan), tabatin nivelnan mas haltu di kuek ku e tribonnan tintorero, i ku e nivel di kuek serka tribon di ref tabata oumentá segun nan ta mas adulto i a krese bira mas grandi.
“Komprendementu di e manera kon hende ta afektá e bida di tribon ta importante pa e intentonan di konservashon di e espesienan akí, ku ta ekológikamente i ekonómikamente importante”, Dr. Oliver Shipley ta splika. E ta e outor na kabes di e estudio akí, i ta e persona ku ta planifiká i ehekutá e estudio i ta tambe un investigadó post doktoral na “Beneath the Waves” i na e Universidat di New Mexico. “Hasiendo investigashon den áreanan manera Bahamas kaminda abundansia di tribon ta relativamente stabil i saludabel komo efekto di protekshon pa tempu largu, ta un aspekto importante pa nos por a realisá e investigashonnan básiko akí. Si e nivelnan ta haltu na Bahamas, bo por imaginá bo kon nan lo por ta, na otro partinan di mundu kaminda durabilidat i konservashon di medio ambiente no ta un prioridat.”
“E estudio akí ta suprayá e benefisionan di e santuario di tribon na Bahamas pa realisá estudionan básiko importante tokante salubridat di nos rekursonan marino,” Eric Carey ta menshoná, kende ta Direktor Ehekutivo di Bahamas National Trust. “Esaki ta enfatisá tambe e nesesidat pa intentonan di konservashon duradero regionalmente, ku ta importante pa e ekonomia i salubridat di ref di Bahamas” el a agregá.
Miéntras investigadónan ta studiando e nesesidat pa mas estudio pa por komprendé e rutanan ku ta kondusí finalmente na e manera ku e metalnan akí finalmente ta drenta e ret di kuminda marino, e riesgonan pa salubridat humano ku indigestion di metalnan pisá ora ta kome espesienan di tribon karibense a bira kla.
“Piskamentu di tribon no ta bini hopi dilanti den e region di Gran Karibe, pero konsumo di tribon por ta importante kulturalmente pa algun nashon karibense,” e ko-outor Dr. Austin Gallagher ta menshoná. E ta Hefe Sientífiko na “Beneath the Waves” i ko-fundador di “The Caribbean Shark Coalition”. “Pero ku e demanda fuerte pa produkto di tribon mundialmente, esaki ta un otro pida prueba pa kita hende di konsumí tribon,” e ta agregá.
“Hende i oséano ta mará detayadamente i di forma kompliká na otro, anto e estudio akí ta enfatisá e noshon ku siensia por i mester guia desishonnan ku por drecha salubridat di oséano i di hende.”
# # #
Pa por baha i habri entrada na un PDF fail di e rapòrt kompleto di investigshon, por fabor bishitá: www.nature.com/articles/s41598-020-79973-w
“Shipley ON, Lee CS, Fisher NS, Sternlicht JK, Kattan S, Staaterman ER, Hammerschlag N, Gallagher AJ (2021) Metal concentrations in coastal sharks from The Bahamas with a focus on the Caribbean Reef shark. Scientific Reports”
Tokante “Beneath the Waves”
Fundá na 2013, “Beneath the Waves” ta un NGO di oséano ku ta hasi uso di siensia moderno pa progresá den deskubrimentu sientífiko i aktua komo katalisadó di maneho di oséano, ku foko riba espesienan ku ta bou di menasa i áreanan marino protehá.


text:
Gobernador di Aruba bek den funcion entrante dialuna 12 di april
Gobernador di Aruba bek den funcion entrante dialuna 12 di april
ORANJESTAD – Gabinete di Gobernador di Aruba ta informa cu Gobernador di Aruba, Su Excelencia Alfonso Boekhoudt, despues di un combersacion cu DVG, a sali for di isolacion diamars ultimo. Ta bayendo bon cu e salud di Gobernador y di su famia. Despues di algun dia liber, Gobernador Boekhoudt lo ta bek den funcion entrante dialuna 12 di april. Te cu diadomingo 11 di april, Gobernador Interino, Su Excelencia Yvonne Lacle Dirksz, lo keda encarga cu e tareanan di Gobernador Boekhoudt.


text:
GOBIERNO DI ARUBA TA YAMA FREEWINDS Y SU MINISTERIO DI BOLUNTARIO DANKI.
Ya cu Aruba oficialmente den e area gel pa hiaha, Prome Mnister Sra. Evelyn Wever Croes, a tuma tempo pa personalmente gradici e organisacionan cu durante e ultimo 14 luna a traha duro den e bataya contra Covid-19.
Porfin e number di casonan di Covid-19 ta hopi abou, casonan nobo kedando hopi abou, Prome Minister, Sra. Evelyn Wever Croes y e Minister di Turismo,Ssalubridad Publico y Deporte, Sr. Dangui Oduber, personalmente a invita e Port Captain, Sr. Ken Weber y e Deputy Port Captain, Sra. Susan Lora, representando e Ministerio di Boluntario, na su oficina.
Nan a wordo invita pa personalmente gradici y reconoce nan como un di e organisacionan clave cu persistentemente a asisti Aruba desde e comienso di e pandemia y tambe a duna reconocimiento na nan como un partner importante cu a yuda den e bataya contra Covid-19.
Pa mas di un aña e Ministerio di Boluntario a desinfecta miles di lugar na Aruba cubriendo mas di 24 miyon pia cuadra di espacio incluyendo scol, mis, oficina, transportación publico, bar, restaurant y mas, lugarnan caminda hende ta aglomera.
Esaki a wordo hasi usando e agente mas efectivo pa mata virus y bacteria, Decon 7 of D7.A wordo proba cu D7 ta mata 99.9999% di tur bacteria.Ademas di desinfecta , casi 100.000 pamfleta di prevención, Stay Well, a wordo reparti riba nos isla. Tambe e Ministerio di Boluntario ta dunanado seminario di e implementación correcto di medidanan preventivo y tambe training den e uso corecto di D7. Tur esaki a wordo hasi ci un propósito den mente; Pa hasi Aruba e lugar mas sigur na mundo pa e portanan di turismo por a keda habri y e economía di nos isla prospera atrobe.
Awor cu e cifranan di turismo ta aumentando mas lihe cu a wordo projecta originalmente, e Ministerio di Boluntario por mira cu nan esfuerso pa gana e bataya di Covid-19 y hasi nos isla sigur tawata tempo bon gasta.
E Prome Minister a bisa den su palabranan di gradicimento:” Den nomber di Gobierno di Aruba, nos kier a tempo e oportunidad aki pa gradici Freewinds. E parti bon di pandemia tawata cu nos ta tin bon partners, y un di e partners ta Freewinds. Atrobe den nomber di gobierno di Aruba y e habitantenan di Aruba nos ta gradici boso bos presencia na Aruba, p ayuda nos ora ta tin mester y pa boso sostén continuo.”
E Port Captain, SR. Ken Weber, a contesta:” Tawata un placer pa yuda. Tawata trabou bastante duro durante tur e lunanan pero nos tawata contento pa tey .Ora bo tin solución cu por yuda otro bo no por keda sinta y djis waak, bo mester participa y ta parti di e ekipo. Semper por conta riba Freewinds pa asistencia.”
Pa haya sa con pa yuda preveni Covid-19 di plama atrobe bishita How to Stay Well Prevention Resource Center online na www.scientology.org/staywell caminda bo ta haya tur e videonan di Stay Well y e pamfletanan y por download copia di esakinan, gratuitamente.Tur e material ta obtenibel na spaño, hulandes y ingles y 18 idioma mas.
Pa haya sa mas di Freewinds, waak Inside Scientology: The Freewinds na Scientology Network. ( www.scientology.tv/series/inside-scientology/freewinds.html)


text:
Wega definitivo pa puesto den gran final den Sòftbòl Hubenil
Wega definitivo pa puesto den gran final den Sòftbòl Hubenil
Awe djaluna 8 mei tin e wega desisivo di e serie “Youngstars kanga vs Souax/Eagles” 7or na Buena vista Ballpark. Ganador di e wega aki lo enfrentá St.Rosa Angels den e gran final hubenil patrosiná pa MCB. Bin mira ken ta pasa pa final di sòftbòl hubenil 2017.
Direktiva di CSB ta invitá tur fanátiko i mayornan bin apoyá e muchanan . Kòrda “like & share” nos facebook page CSB.NIEUWS.


text:
KRALENDIJK – Muchanan boneriano ku nashonalidat hulandes no ta igual ku muchanan hulandes oropeo pa loke ta trata e altura di plaka di yu. Esaki ta e konklushon general na Boneiru despues ku parlamentu hulandes a aseptá un moshon pa entrante 2016 introdusí 38 dòler di plaka pa yu na Hulanda Karibense.
Den media lokal i riba medio soshal por a nota diferente komentario skèrpi. Por ehèmpel a bisa ku ta humiante i ku e desishon no ta fria e doló grandi ku ta eksistí na Boneiru, asina por a lesa riba Facebook. Asta a menshoná ku muchanan hulandes-marokano na Maroko ta haña henter e montante.
Asina por sigui lesa i skucha den medionan di komunikashon diferente komentario ku ta mustra riba e indignashon. Palabranan menshoná tabata por ehèmpel skandaloso, tristu i inakseptabel. Apesar ku a subi en montante di plaka pa mucha do 20 pa 36 d`oler, tòg e Bonerianonan ku anteriormente tabata haña un bentaha di belásten di 38 d`oler komo redukshon pa mucha riba nan impuesto riba entrada ta haña ku nan ta perhudiká pa e areglo.
Límite di pobresa
For di 10 di òktober 2010 tin entre Hulanda Oropeo i Hulanda Karibense diferenshanan grandi pa loke ta trata sueldo mínimo, penshun abou, ònderstant, falta di plaka pa yu i otro pagonan soshal. Diferente rapòrt di entre otro Nibud i Unicef ta mustra ku Bonerianonan ta biba hopi bou di e límite di pobresa I ku no ta kumpli ku e derechonan di mucha na Hulanda Karibense. e moshon aseptá pa introdusí 38 dòler i e plan original di sekretario di estado Jetta Klijnsma pa limitá e plaka pa yu na 20 dòler, ta laga e kritikanan sigui oumentá.
Na Hulanda tur mucha den tres kategoria di edat ta haña plaka pa yu pa kwartal. E montante mas abou pa muchanan entre 0 te ku 5 aña ta 191,65 euro. Pa luna esaki ta 63,88 euro. Na Hulanda Karibense e plaka pa yu lo bira te ku awor 38 dòler, loke ta un montante di 30,40 dòler pa luna (un dòler ta por medio 0,80 eurocent). e plaka pa yu pa muchanan na Hulanda Karibense ta kasi mitar ménos (47,58%) ku esun na Hulanda. E kategorianan di edat mas haltu ta haña mas plaka. E diferensha ku e muchanan den e kategorianan ei na Hulanda Karibense ta mas grandi ainda: nan ta haña respektivamente 39 i 33 porshentu di e montante total pa luna ku ta paga na Hulanda Oropeo.
Behèit
Presidente di frakshon Jeffrey Levenstone pa e partido di kolaishon mas grandi UPB ta haña ku ta hasi muchu behèit. E bestürkolezjenan di Boneiru, Saba i Statia a rechasá e promé montante proponé di 20 dòler i tambe e montante di 38 dòler. “Un diskushon a lanta kabes tokante algu ku no a terminá ainda. Ainda nos ta den negosashon ku Hulanda. E moshon aseptá ta simplemente un deseo di Hulanda. Tin espasio pa aumentá e montante. Echo ta ku plaka pa yu ta bin.”
Segun Levenstone e 38 dòler no ta nifiká masha pa e siudadanonan ku ya ta paga belásten. Pero si e ta nifiká algu pa esnan ku entrada abou. “Nan ta haña awor minimal 38 dòler pa kada yu. I den e gremionan ei tin mas ku un yu i tur lo haña plaka pa yu. Hulanda ke mantené e montsnte ie pa e presupuesto di Hulanda Karibense keda neutral.”
Limosna
Robby Beukenboom di di e partido di oposishon BP ta puntra kon Hulanda a yega na e montante di 38 dòler. No tin kuestion di igualdat i ta esei ta loke e siudadanonan ta fèrwagt den kuadro dje laso direkto ku Hulanda, Beukenboom ta bisa. “Nos no ta aseptá limosna. Tur rapòrt ta mustra ku nos muchanan tin’é malu. Pesei nos ta pidi bestürkolezje pa manda konseho insular tur kalkulashonnan.”
Outor Belkis Osepa


text:
KRALENDIJK – Si bo ke duna akohida na un yu di kriansa den un munisipio karibense di Hulanda, bo ta haña 9.47 dòler pa dia. Na Sint Eustatius ta solamente un paki di lechi i seis webu bo por kumpra ku e sèn aki.
“No ta na benefisio di e nesesidat di e mucha, sigur nò di mucha di Islariba, kaminda bida ta basta mas karu ku na Boneiru”, Curvin George, direktor di Kuido pa Hóben i Bienestar di Famia ta reakshoná. E kompensashonnan na Hulanda Oropeo, dependiente di e edat di e mucha, ta dòbel e kompensashon pa dia ku mucha na Hulanda karibense ta haña.
Den Haag ta rekonosé ku mester bini un maneho nobo. Sekretario di estado di Salubridat Públiko, Bienestar i Deporte Paul Blokhuis a pidi e direktor di Kuido pa Hóben pa duna konseho. Pero no ta parse aseptabel ku lo hasi e kompensashon igual, pasobra no a hasi esaki ku kompensashon pa yu i nivel mínimo di eksistensia tampoko.
‘Ta imposibel pa kuida un mucha den un munisipio karibense ku ménos ku 10 dòler pa dia’
Na Boneiru tin 55 famia ku ta kria mucha ku un total di 66 yu di kriansa. Na Sint Eustatius ta biba tres yu di kriansa huntu den un kas, e famia ta pasa trabou. Preisnan den supermerkado despues di 10 di òktober di 2010 a bira kasi dòbel, un trahadó di e direktorado Social Wellbeing na Oranjestad, Sint Eustatius ta splika. Ora puntr’é si por kuida un mucha ku ménos ku 10 dòler pa dia e ta kontestá: “Imposibel!”
Oumento òf nò, e kompensashon pa kuido di mas o ménos 75 yu di kriansa na Boneiru, Sint Eustatius i Sabata keda eksistí. Na yüni di e aña aki tabatin pániko na e islanan ora medionan di komunikashon a partisipá ku Rijksdienst Caribisch Nederland (RCN) a disidí di para e kompensashon. “No ta bèrdat”, Curvin George, direktor di Kuido pa Hóben i Bienestar di Famia ta enfatisá. Nos mester a papia hopi pa kita e pániko serka e famianan envolví.”
‘E situashon na e islanan ta mas kompliká ku na Hulanda’
Banda di e kompensashonnan tin otro diferensha entre e habitantenan di munisipio hulandes i karibense. Asina na Hulanda Oropeo for di promé di yanüari 2015 e Lei di Hóben ta apliká. Ku esaki e responsabilidat di maneho i finansiero pa kuido pa hóben a bin kai bou di munisipionan hulandes. Gobièrnu a skohe p’esaki pa ‘serka di kas’, pa medio di prevenshon i intervenshon trempan, baha e petishon di kuido pa hóben.
‘Pero e situashon na e islanan ta mas kompliká ku na Hulanda”, Curvin George ta splika. “E Lei di Hóben hulandes no ta aplikabel direktamente aki. Mester bini maneho ku ta korespondé na e nesesidatnan di mucha na Hulanda karibense. Esaki ta nifiká ku mester yuda e mayornan tambe, ku nan mester tin medio i moda pa por kuida nan yunan.”
No tin Lei di Hóben, supervishon si
For di kuminsamentu di 2016 e islanan a haña supervishon di Kuido pa Hóben tambe. Inspekshon di Salubridat i Hóben ta kontrolá Kuido pa Hóben i Bienestar di Famia Hulanda, bou di guia di Curvin George.
Den deliberashon ku e mayornan di kriansa Kuido pa Hóben i Bienestar di Famia a registrá kiko ta e petishon pa kuido i huntu a stipulá rekomendashon. “Na promé lugá e muchanan mester por lanta den un famia, nos ke evitá akohida den un enternat. Mayoria di e muchanan tin problema pa relatá ku hende i ta importante pa nan haña e chèns pa fortifiká e laso ku famia.”


text:
CHATA ta organisá su di dos reunion di Membresia di 2019
CHATA ta organisá su di dos reunion di Membresia di 2019
Djaweps 23 di Mei 2019– CHATA a organisá e di dos reunion pa membresia di 2019 na Cinemas Curaçao kende tambe ta un miembro di CHATA. Kada kuartal CHATA ta organisá un reunion pa membresia kaminda miembronan ta haña e oportunidat pa eduká nan mes riba varios topiko, topa ku otro miembro i kompartí nan konosementu i eksperensia. E kuartal akí CHATA a invitá Coral Restoration Foundation, Ministerio di Desaroyo Ekonomiko, Kamara di Komersio, Curaçao Aiport Partners, e ekipo di Strategia di Kresementu pa Kòrsou i Deloitte pa duna presentashon riba diferente topiko.
4 aña di progreso – Coral Restoration Foundation Curacao (CRFC)
Jeremiah Peek, miembro di direktiva di CRFC a duna un presentashon na miembronan di CHATA tokante nan logronan pa/ku restourashon di ref di koral. E fundashon aktualmente ta mantené mas ku 30 koral ku ta keda sostené pa palunan na 3 diferente lokalidat entre Sea Aquarium i Penstraat. E palunan akí ta konsistí di mas ku 2000 koral ku ta krese firmemente te na momentu ku nan ta kla pa keda re-aloká riba ref.
Te ku awor, CRFC a restourá eksitosamente mas ku 4500 koral na bários ref na kosta sur di Kòrsou.
Ban sembra awe pa nos kosecha mañan – Kámara di komèrsio
Kámara di Komèrsio di Kòrsou a presentá nan ideanan pa mehorá ekonomia di Kòrsou. Aktualmente Kòrsou tin un ekonomia stanká i nos a pèrdè nos bentaha kompará ku otro merkado, segun Sr. Marcos Cova di Kámara di Komèrsio. Kámara di Komèrsio ta kere ku kambio drastiko ta nesesario pa re-konektá Kòrsou ku ekonomio mundial i integrá nos mes den e desaroyonan ku esaki pa alsa e nivel di bida riba nos isla. Nan ta opiná ku nos mester invertí den hende i produktividat pa garantisá un ekonomia saludabel i tambe un nivel di bida desente. Korsou mester oumentá invershonnan spesifiko, krea mas posibilidat pa trabounan altamente produktivo i oumentá eksportashon.
Strategia di kresementu, di aworaki pa dilanti – tim di strategia di kresementu pa Kòrsou
Sr. Jacques Heide di Strategia di kresementu pa Kòrsou a presentá un plan na miembronan di CHATA di tur e proyektonan ku aktualmente nan ta okupá ku’ne pa mehorá ekonomia. E tim di proyekto ta pone atenshon riba:
- mehorashon di funshonamentu di merkado di kapital
- reforsá klima di invershon i di establesementu
- krea akseso na regulashon finansiero i no finansiero
- stimulá inisiativanan inovativo
- implementá plan maestro di turismo
- Desaroyo Rif/area di Otrobanda
- Profeshonalisá maneho di tereno i bienes inmóbil
Un di e proyektonan spesifiko ku strategia di kresementu pa Kòrsou ta trahando riba dje ta e proyekto di CHATA pa re-eduká 300 hende pa traha den turismo. Esaki ta tambe den kuadro di Ministerio di Desaroyo Ekonomiko su plan di Manpower planning.
Stimulá kresementu den e sektor di hospitalidat pa medio di inovashon – Deloitte
Teknologia a trese kambio drástiko den e forma kual un kliente ta interkambiá ku un kompania i den su ekspektativanan. Durvin de Lannoy di Deloitte a duna e miembronan algun tips pa kapitalisá riba e kliente su nesesidatnan pa asina stimulá kresementu den nan negoshi. Sr. de Lannoy a informá e miembronan tokante un par di “tool” ku por yudanan den esaki manera, Merkadeo basá riba Lokashon, “Robotics”, Enkuesta di Satisfakshon di kliente na lokashon, i “Social Listening”.
Ademas Sra. Peggy Croes di CAP a duna un update tokante e proyekto di ekspanshon ku resientemente a ser kompletá na aeropuerto. Tambe e la elaborá riba desaroyo di servisio aerio. Ministerio di Desaroyo Ekonomiko tambe a duna un presentashon durante e reunion kaminda nan a duna un update tokante implementashon di e sugerensianan di e komishon di Level Playing Field.
Miles Mercera (Presidente I CEO di CHATA) i Vianny Henriquez (Marketing & Product Manager di CHATA) a duna un update tokante e diferente proyektonan di CHATA. Sr. Mercera a elaborá riba e metanan di CHATA pa 2019/2020 ku a ser akordá ku e direktiva nobo di CHATA. Puntonan ku a ser agregá na e metanan di CHATA ta un enfoke riba maneranan kosto efisiente pa invertí den desaroyo di nos kapital humano, krea konsientisashon i duna edukashon na nos hobenan tokante Turismo den kolaborashon ku nos partnernan.
Sr. Mercera tambe a toka e tema di e importansia di un regulashon di akseso na playa na Kòrsou pa asina brinda klarifikashon na propiedatnan ku ta keda na kosta i tambe e komunidat di Kòrsou. Ademas e la papia tokante e importansia di por sigurá e seguridat di nos turistanan ora nan bishitá nos isla. Vianny Henriquez na su turno a papia tokante inisiativanan di desaroyo di kapital humano i proyektonan di konsientisashon. Ademas e la elaborá riba e “partnership” ku CHATA a inisiá ku e Asosiashon di Museo di Kòrsou. CHATA ta kere ku nos kultura I herensia ta forma un parti integral di nos produkto turistiko. E meta di e “partnership” aki ta pa oumentá e tráfiko di turista na nos hoyanan lokal.
Manera nos por a mira den e reunion di membresia di CHATA, tin hopi oportunidat pa kresementu di nos ekonomia i kresementu di e industria. CHATA lo sigui brinda sosten na gobièrnu I su membresia i otro stakeholder pa asina kontinuá desaroyo di e industria
CHATA holds second Membership Meeting of 2019
Willemstad, May 23 2019 – On Thursday May 23, 2019, CHATA organized its 2nd membership meeting for 2019. The meeting took place at CHATA member Cinemas Curaçao. Every quarter CHATA organizes a member meeting where members get the opportunity to educate themselves on various topics, connect with other members and share their knowledge and experiences. This quarter CHATA invited the Coral Restoration Foundation, The Ministry of Economic Development, the Chamber of Commerce, the Curaçao Airport Partners, the Growth Strategy Team and Deloitte to provide an update on various topics.
4 years of Progress | Coral Restoration Foundation Curaçao (CRFC)
Jeremiah Peek, Board Member of CRFC, provided an update to the CHATA members of their reef restoration achievements. The Foundation currently maintains more than 30 coral supporting trees located on three different nurseries between the Sea Aquarium and Penstraat. These trees hold more than 2000 corals, steadily growing until they are ready to be out-planted on the reef. Up until now, the CRFC has successfully restored over 4500 corals on various reefs along the southern coast of Curaçao.
Let’s Sow Today so we can Reap Tomorrow | Curaçao Chamber of Commerce
The Chamber of Commerce of Curaçao presented their ideas to jumpstart the economy of the island. Curaçao currently has a stagnant economy and we have lost our advantage against other markets according to Mr. Marcos Cova from the Chamber of Commerce. The Chamber of Commerce believes that a major reversal is required in order to reconnect Curaçao to the world economy and integrate ourselves into the world economy developments. The Chamber of Commerce suggests to apply the economy as an instrument to improve the level of welfare on the island. They argue that we should invest in People and Productivity to guaranty a healthy economy and a decent level of welfare. Curaçao should increase specific investments, create more high productive job opportunities and increase export.
Growth Strategy the way Forward | Growth Strategy Project
Mr. Jacques Heide from the Growth Strategy Project team provided an overview to the CHATA Members of the projects that the Growth Strategy Project team is currently undertaking to jumpstart the economy. The project team focuses on projects to improve the function of the local capital market, fortification of investment and establishment climate, gaining access to financial and non-financial regulations, stimulation of innovative initiatives, implementation of the tourism masterplan, RIF Otrobanda development and professionalization of management of terrains and immovables. A concrete example of one of the projects that the Growth Strategy Project team is working on is the project of CHATA to reskill 300 people to be able to work in the tourism industry. This is also in line with the Manpower Planning Project of the Ministry of Economic Development.
How to Drive Growth in Hospitality through Innovation | Durvin de Lannoy
Technology has changed the way customers interact with a company and what they seem to expect. Durvin de Lannoy from Deloitte provided the membership with nifty tips to capitalize on their customers’ changing needs in order to drive growth. Mr. de Lannoy informs the members of a couple of tools to assist them in this such as, Location Based Marketing, Analytics, Robotics, Onsite Guest Satisfaction Surveys and Social Listening.
Furthermore, Mrs. Peggy Croes provided an update on the Airport Expansion Project that recently came to completion. In addition to this she also elaborated on Air Service Development of Curaçao. The Ministry of Economic Development also provided an update on the implementation of the recommendations of the Level Playing Field Committee.
Miles Mercera (President & CEO of CHATA) and Vianny Henriquez (Marketing & Product Manager of CHATA) provided an update on the current projects that CHATA is undertaking. Mr Mercera elaborated in the CHATA Goals 2019/2020 that were set by the newly appointed Board of CHATA. New additions to the goals include the increased focus on providing cost effective ways to invest in the development of our human capital and to further create awareness and provide education on tourism to the youth in partnership with stakeholders.
Mr. Mercera also touched base on the importance of a Beach Policy to provide clarity on beach usage to properties on the coast and the community at large. Furthermore, he also spoke about Safety and Security and how it is affecting the industry. Vianny Henriquez elaborated on human capital development initiatives and awareness projects. Furthermore, she also elaborated on the newly formed partnership with the Museum Association of Curaçao. CHATA believes that our culture and history is an important component of the local tourism product. Through this partnership both partners aim to further increase the traffic of tourists at our local gems.
As was apparent from the CHATA Membership Meeting, there are still many opportunities to grow our local economy and the tourism industry. CHATA will continue to provide its support to the government, its membership and other stakeholders in order to further develop our industry.


text:
Homenahe na nos héroenan kultural: Pader Paul Brenneker i Elis Juliana
Seri di Herensia Kultural
Esaki ta sosodé via un eksposishon Altá di Kòrsou, ku e altánan prinsipal di Kòrsou, un publikashon Altá i Santunan di Kòrsou i inougurashon di un plachi di nòmber na nan honor den patio di e edifisio kaminda NAAM ta establesé, konosí komo leeszaal bieu.
Paul Brenneker, un pader katóliko pashoná, di e Órden di San Domíniko, nasí 7 di mei 1912 na Limburg, a laga un herensia enorme atras: mas di shen publikashon, prenchi, portrèt, poesia, un kolekshon ekstenso ku kanto i kuenta grabá, i míles di artefakto, ku huntu ku su amigu Elis Julana nan a kolekshoná for di añanan sinkuenta na Kòrsou, Boneiru, Aruba, St. Maarten, St. Eustatius i Saba. E publikashonnan manera Lekete Minawa (1958) Benta – oude liederen – (1959), Curaçaoensia – volkskundige aantekeningen over Curaçao (1961), Brua (1966), i e dies tomonan di Sambubu (1969 – 1975) ta duna akseso direkto na fuentenan pa investigashon mas detayá. Informashon tokante desaroyo di por ehèmpel ‘guene’ komo prekursor di papiamentu, religion popular i resistensia kontra sklabitut. Ta material pa kobra inspirashon pa trabou artístiko manera músikonan manera Angel Salsbach i Etzel Provence a hasi na dékada sesenta, siguí pa Ronchi Matthew te Izaline Calister pa krea Jazz di Kòrsou. Brenneker a kombiná su amor pa kultura lokal ku amor pa próhimo, loke el a hasi duradero via e fundashon pa hende sin kas (Stichting Kas Pa nos Tur) i pa hende sin pan (Stichting Pam Pa mi Ruman).
Elis Juliana a nase dia 8 di ougùstùs 1927 na Nieuw Nederland, entre Oranjestraat i Penstraat. Ta tempu ku Shell a buska trahadó den henter region Karibe trese Kòrsou. Radio a hasi su entrada, farándula i bida di klup tabata masha frekuente. Ora e hóben Juliana a hañ’é konfrontá ku e kambionan di tempu moderno, el a bai buska pa rekonosé su identidat. Su propio identidat i esun di pueblo kurasoleño. El a kuminsá komo deklamadó. Bien pronto el a desaroyá komo un artista di hopi talento, – poeta, kontadó di kuenta, pintor, eskultor i skirbidó di kuenta – , pero el a subi tambe e berea di investigadó di kultura propio. Loke a kuminsá komo kuriosidat i pa haña inspirashon pa skirbi kuenta i resitá, a krese bira pashon: bishitá hende grandi komo fuente di informashon i saber. Na kaminda el a topa ku Paul Brenneker. Nan base kultural diferente – un chabalitu di pueblo di Kòrsou i un pader di Limburg – , a komplementá otro ekselentemente den e trabou etnográfiko akí. Elis Juliana por ta orguyoso di un lista di mas ku 50 publikashon, entre kua su promé kolekshon di poesia Flor di datu, su kuentanan manera Wazo riba ròndu (1967, 1981, 1988), Guia Etnológiko I, II, III i su filosofia den OPI I, II, III, IV, Organisashon Planifikashon Independensia, (1979, 1980, 1983, 1988).
E gran mérito di e investigashon di Brenneker i Juliana ta ku nan a dokumentá sistemátikamente e kultura di e añanan promé ku i durante modernisashon na siglo binti. Nan a kolekshoná un tesoro iremplasabel na informashon ku un enorme kantidat di dato di historia oral, pero tambe hopi opheto, komo testimonio di materia kultural. E ophetonan ta varia di opheto di uso pa kas, dokumento, opheto religioso te instrumentonan musikal i arte. E kolekshon mes a pasa ofisialmente pa Fundashon NAAM na 2001. Un parti representativo ta ekshibí na Curaçaosch Museum i Museo Tula i for di 17 di sèptèmber 2009 te 12 di febrüari 2010 den e eksposishon Altá di Kòrsou, na NAAM.
Loke te ainda no a haña sufisiente atenshon ta e kolekshon úniko di 1400 kantika, muzik i kuenta ku Brenneker i Elis Juliana a kolekshoná na dékada sinkuenta durante seis aña ku nan propio forsa i ku masha hopi dedikashon i ku na 1975 nan a traspasá pa Fundashon Zíkinza, i ku despues a keda wardá na Centraal Historisch Archief e tempu ei na Roodeweg. Angel Salsbach, e persona ku a tuma inisiativa i sekretario di Fundashon Zínkinza, a rekordá nan trabou dia e sentro di dokumentashon Zíkinza a habri na 1975 asina akí: “Seis aña largu Elis i Brenneker a kana ku aparatonan primitivo, riba nan mes forsa sin medionan finansiero nesesario i kolektá e herensha kultural di e masa di pueblo Antiano ku tantu a wòrdu kritiká den “Del Curaçao que se va”.
E promé kontako tabata ku Iya di Wanota ku e tempu ei, esta mas ku 10 aña pasá, tabatin 80 aña di edat. Mulando su maishi chikitu riba un piedra el a kanta e promé kantika “Zuntan, zuntan zun klintan”. Despues a tumba pa Seru Fortuna i otro lugánan na Kòrsou i Boneiru. E kamindanan tabata kamindanan di problema, pasobra ta kon ta kanta un kantika di rema boto, planta maishi, kap palu, koba buraku sintá den un stul di zoya den kas o riba un banki pariba di kas? Hopi biaha un pal’i basora ku a funshoná komo rema, chapi o piki a sirbi komo yabi pa habri porta di kanto. Pero hopi biaha tambe mester a bai kas i bolbe bèk despues ora machi o pachi su kurpa tin mas grasia.” (den: na Apertura di Sentro di Dokumentashon Zikinza”. Angel Salsbach, 7 di februari 1975)
Teksto: Ieteke ‘Inchi’ Witteveen (NAAM), ilustrashon: Philip ‘Fifi’ Rademaker/NAAM, portrèt: Prince Victor


text:
A.T.A. TA FELICITA Y BOGA PA CUIDO DI NOS PLAYANAN
ORANJESTAD – E siman aki, e website Caribbean Journal a publica su lista di e miho playanan den Caribe. Esaki ta nan recomendacionnan pa e industria turistico y na bishitantenan pa loke ta e proximo aña, esta 2018. Aruba Tourism Authority cu hopi satisfaccion y orguyo a tuma nota cu Aruba ta ocupa nada menos cu tres luga den e top 25 aki na unda nos isla ta wordo menciona den e prome dos luganan. Nos isla ta destaca un biaha mas como un di e miho destinacionnan den Caribe y na mundo danki na, entre otro, su santo blanco y awa blauw cla. E distincion aki ta laga nos tur realisa e balor di nos recursonan natural y con importante ta pa nos mantene y proteha nan como elemento balioso di nos producto turistico, pero tambe como herencia pa futuro generacionnan di Arubianonan.
‘The Best Beaches in the Caribbean 2018” ta un articulo cu un y tur por lesa riba www.caribjournal.com den cual Aruba su playanan ta bin dilanti na tres ocasion. Na prome luga ta ilustra Boca Grandi ubica na e costa oost di nos isla. Boca Grandi ta describi como un punto popular pa kitesurfers y cu ta conta awo cu un establecimento turistico, esta e Tortuga Bar. Na di dos luga ta nos joya mundial cu ta Eagle Beach destacando con hancho e ta y su santo blanco. Na e di 7 luga ta wordo menciona Palm Beach caminda ta elogia su awanan trankil y awa color turkesa.
Pa pone e balor di nos playanan den contexto, por splica cu e unico otro isla cu mas mencion riba e lista di Caribbean Journal tabata Bahamas cu 4 diferente playa. Consistiendo di mas di 700 isla cu hunto ta suma mas di 3.5 mil kilometer largo, Bahamas tin 51 biaha mas hopi costa cu Aruba, cu tin 68.5 kilometer. Aruba por ta hopi orguyoso di por ofrece asina tanto luga bunita y cu ta destaca riba hopi otro paisnan mas grandi. Otro islanan cu a figura den e top aki tabata Republica Dominicana, Jamaica y Trinidad, entre otro, cada un cu un playa.
Aruba Tourism Authority ta felicita pueblo di Aruba cu, diferente di nos bishitantenan, tin e disponibilidad di disfruta di e tres playa aki y hopi otro mas, na cualkier momento di aña cu e ta desea. Tambe ta haci un invitacion pa sinti nos mes hopi orguyoso y cuida nos playanan mas tanto cu por. Ban sigui mantene nan limpi y asina percura pa e ambiente agradabel cu nos playanan ta ofrece.


text:
Diadomingo anochi pa mas o menos 9:40 Polis a haya informacion di un accidente riba Brug Fredis Refunjol riba Green Corridor na Balashi.
Mesora un patruya a bay e sitio y a constata cu tin un persona levemente herida, na prome instante a papia di varios persona, pero n’e sitio a presenta un ambulance so.
E autonan envolvi tabata un Toyota Yaris y un Hyundai suv. N’e sitio por a compronde cu e Hyundai suv a dal tras di Toyota pa despues perde control dal contra e beton y bay para mas padilanti.
Polis di Trafico a laga sera ambos banda di e caminda, esta tanto rotonde di Pos Chikito pa direccion pabou y tambe rotonde Drive In direccion San Nicolas.
Personal encarga cu Green Corridor a wordo notifica debi cu lo tabatin algun daño chikito y ruim op cosnan cu a keda benta riba e caminda.


text:
Kralendijk– Segun un komunikado di Kolegio Ehekutivo, entidat públiko Boneiru ta determiná pa kaba ku plèstik di un solo uso, o sea deseschabel.
Ya na òktober 2018 a akseptá un ordenansa den Konseho Insular pa bai prohibí e tipo de plèstik aki. E meta ta pa redusí uso di plèstik desechabel pa medio di un prohibishon di un kantidat di produkto ku ta mas tantu usá, na benefisio di nos medio ambiente, salú di nos komunidat i un di e entradanan di mas grandi di Boneiru: turismo.
Representante di Ministerio di Infrastruktura i Maneho di Awa, señora S. van Veldhoven-van der Meer i diputado señor P.J. Kroon, komo representante di Entidat Públiko Boneiru, a firma un deklarashon di intenshon komo promé paso pa ehekutá e moshon di Konseho Insular.
“Na Boneiru ta importá un gran kantidat di plèstik di un solo uso ku despues di uso ta resultá riba kaya i den nos awanan. Asina aki e ta bira un menasa pa nos medioambiente i e koralnan”, asina un relato di prensa ta bisa.
Kolegio Ehekutivo ta bisa ku nan ta konvensí i alabes tin konfiansa ku entrega di e proposishon pa eliminá e plèstik di un solo uso ta un paso importante den drechamentu di un ambiente di biba salu pa tur habitante i fortalesé un imágen duradero i ku esei tambe e ekonomia di nos isla.
Lesa tambe:
- Prevení Dengue, Chikungunya, Zika |Aviso pagá
- Talento Kultural ta duna show despues di mas ku 1 aña corona
- Trahadónan preokupá di BonLab ta skibi karta pa BC
- A presentá ‘Monument Bonaire’ na Hatitat
- Corona resultadonen 27 òktober
- Protehá bo mes kontra di grip |Aviso pagá
- WEB ta selebrá apertura di planta di awa di bebe huntu ku su penshonadonan
- Turneo di Waterpolo na Boneiru e siman aki


text:
ORANJESTAD – Stichting Bevolkingsonderzoek Borstkanker Aruba (BOB) kier haci screening regular di pecho di hende muher na Aruba entre e edad di 45 – 75 aña. Idea ta pa asina por yega na diagnosisnan mas trempan di cancer di pecho y asina duna esnan cu e diagnosis aki mas chens pa sobrevivi e malesa y haya tratamento menos invasivo.
Vanessa Williams di Fundacion BOB na palabra
E fundacion nobo aki ta di opinion cu den hopi caso patientnan a haya nan mes cu complicacion pasobra a diagnostica e tumor den nan pecho hopi laat. Segun cifranan di investigacion haci hunto cu Departamenta di Salubridad Publico, cancer ta forma 25 porciento di mortalidad na Aruba y cancer di pecho ta forma mas cu 10 porciento eyden. Den Caribe percentahenan aki ta cuadra cu averahe di region, pero compara cu Hulanda Aruba tin mas patient di cancer.
Cancer di cuero ta e cancer mas frequente bou hende muhe y homber, pero bou hende muher cancer di pecho ta sali numer dos, y segun ultimo cifra e cantidad ainda ta crece. Tur aña tin un averahe di 80 hende muher cu ta haya e diagnosis di cancer di pecho. Mayoria ta entre 45 y 80 aña, pero e grupo cu tin mas o menos 40, tambe ta creciendo.Aña pasa fundacion BOB a logra cumpra un aparato pa saca mamografia via recaudacion di fondo.
Pero ainda falta placa, entre otro pa promocion y specialista necesario pa opera e aparato. Cu e aparato nan kier haci un chekeo dentro dos aña di 20.000 hende muhe. Pa logra a lo menos 10.000 hende muher den un aña e fundacion mester concientisa e hende muher prome. Pasobra tin hopi cu no sa kico ta un mamografia of nan tin miedo di e resultado.
Autor: Ariën Rasmijn


text:
Tempo: Awe anochi: parcialmente nubla y generalmente seco den marduga y mayan: parcialmente nubla cu un awacero breve
temperatura maximo 33 grado celsius
temperatura minimo 27 grado celsius
bahada di solo : 6:27 pm
subida di solo : 6:29 am
Biento: Modera te basta fuerte for di direccion oost; forsa 4 te 5 (20 te 39 km/ora, 11 te 21 nudo). Den dia fuerte te posiblemente duro den rafaga; forsa 6 te 7 (40 te 61 km/ora, 22 te 33 nudo).
situacion general di tempo pa proximo 24 ora: Humedad disponible den region lo pone nubianan aumenta temporalmente. principalmente den marduga y mainta esaki por produci localmente un awacero pasahero te breve. mas aleu, stof fini di sahara lo stroba visibilidad durante proximo dia of dos.
condicionan maritimo/ estado di lama: Ta spera un estado di lama leve na partinan protehe, y leve te modera na partinan zuid. Na partinan oost te noordwest lama lo ta modera te poco bruto cu olanan entre 5 pa 8, localmente 9 pia.
aviso/ alerta: Un aviso pa boto chikito pa e areanan oost te noordwest di costa ta na vigor. ta recomenda pa eherce cautela na sobra partinan.
fenomenonan special: Den e dianan aki por verwacht cu temperatura lo por yega 33 te 35°c rond di oranan di merdia. Esaki combina cu e humedad relativamente halto por duna un sensacion di calor di 38 te 40°c rond di oranan di merdia.
tempo tropical significante: ningun
potencial di awacero pa proximo 24 ora: 1 to 3 mm; localmente esaki por varia.
registracion di temperatura (grado celsius) y awacero (mm) den ultimo 24 ora (8’am pa 8’am):
airport : max 33 / min 28 / 0.0 mm
westpunt: max 33 / min 27 / 0.2 mm
sta rosa: max 33 / min 28 / 0.1 mm
pronostico di tempo pa proximo 3 dianan:
parcialmente nubla cu un awacero pasahero te breve. Biento lo ta for di direccion oost y modera; basta fuerte te posiblemente fuerte den rafaga; temperatura (grado celsius) max / min lo ta: 34 / 28


text:
WILLEMSTAD – Antropólogo Angela Roe djasabra a gana e prestigioso premio Boeli van Leeuwen 2015. El a haña e premio pa su sine Sombra di Koló, ku ta denunsiá e tabu riba koló i rasa na Kòrsou. Kada dos aña riba Boeli van Leeuwen su fecha di nasementu gobièrnu di Kòrsou ta entregá e premio.
E premio ta konsistí di 10 mil florin, un sertifikado di apresio i un eskultura chikí di bròns, traha pa e eskultor hulandes internashonalmente famoso Cornelis Zitman ku ta biba na Caracas.
A presentá e di kuater edishon na Hotel Avila, kaminda Boeli van Leeuwen te na su morto na 2007 tabatin su lugá fast di sinta. E tabata bin bebe kòfi ku amigu i konosí i tabata diskutí tópikonan literario, kultural, polítiko i estatal.
E hurado a elogiá Roe i su sineastan Selwyn de Windt i Hester Jonkhout pa e sine pasobra e ta kibra tabu i a lanta un debate amplio tokante koló i rasa. “Kompletamente segun e ideanan di Boeli van Leeuwen, ku tabata resistí maneranan di hasi imponé komo herensia di un komunidat kolonial segmentá.”
“Ku e premio aki e tópiko di koló i rasismo ta haña rekonosementu”, Roe ta bisa. “Ta un tema ku nos mester hasi algu kuné i si gobièrnu duna atenshon na esaki, e ta haña un balor nobo: sali for di e área di tabú. Hulanda i Kòrsou tin miedu di papia di rasa i esaki awor ta kambiando poko poko. E premio pa mi ta un empuhe pa mi, pa mi sigui.”
Outor Dick Drayer


text:
HATO – Un bista den sala di yegada na aeropuerto Hato na Kòrsou: lágrima di alegria ta kore riba kara di Nurette Vonsee. E ta brasa su koleganan ku a evakuá for di Sint Maarten.
Awe e promé siudadanonan a yega Hato i Nunette tabata sa kaba pa medio di un app riba su telefon ku tres boneriano, kolaboradó di Banko Karibe, por a sali e área di desaster ku e promé buelo.
Outor Jean Mentens
Evakuashon
Awe kuater òf sinku buelo militar ta yega Kòrsou for di Sint Maarten. E buelonan ta ku avion Dash 8 di Wardakosta òf ku avion Herkules di ehersito. Nan ta trese un grupo di pasahero mesklá, mayoria parti turista, pero algun hende di Kòrsou i Boneiru tambe ku tabata traha na Sint Maarten pero ku awor no por hasi nada mas ei.
Anteriormente a hiba militar, personal di gobièrnu i hende heridá den e orkan Kòrsou kaba.
Na total djadumingu ta ferwagt 120 i piku hende na Kòrsou, pero esaki por bira mas òf ménos. Niun hende no sa kuantu evakuado lo yega ni tampoko ta ken nan ta. E komunikashon daña den e área di desaster ta pone ku hende no por anunsiá nan yegada.
Insigur
Muriëlle Rosa tabata sintá ta warda den sala di yegada ora esaki tabata blo bashí ainda. E ta mashá prekupá pa su yu hòmber Achilles di diessinku aña. “For di djárason pasá mi no a tende nada mas di dje. E ta serka su tata ku ta traha pa gobièrnu di Sint Maarten.” E ta intrankil i ta morde su lep. “Mi ta ferwagt ku huntu nan lo ta riba un di e promé buelonan”, e ta bisa pero e no sa ku ta asina òf nò.
Turista
E turistanan hulandes ku a evakuá i ku porfin a kana bini pafó ta kai mesora den brasanan di e periodistanan di e programanan hulandes Hart van Nederland, EenVandaag i NOS-journaal, promé ku nan por yega e bali di TUI. TUI ta pone su biaheronan den hotèl i ta mira riba ki buelo nan por sali pa Hulanda e siman aki.
Na e porta di salida na Hato dos mucha hòmber di Milisia di Kòrsou den trahe di kamuflahe ta tene un bòrchi den laira ku riba dje tin pará ‘Defensie Irma’: “Nos ta wardadndo 22 marinir ku ta riba e buelo di KLM i ku lo bin traha den e área di desaster e dianan aki.” Rei Willen-Alexander i minister Plasterk tambe ta riba e buelo ei: “pero nan lo no sali huntu ku e oro pasaheronan.” Nan ta hari.


text:
Freewinds:
Sabiendo e importancia di prevencion, EPB Oranjestad y Ministerio di Boluntario de Freewinds Ta tene control di Covid-19
No pasobra e cantidad di casonan na Aruba ta keda hopi abou ta nifica cu e bataya a caba. Mientras cu Verano ta cuminsa e cantidad di casonan na positivie den algun parti di Europa a subidrastico cu e resultado cu ta papia di aumenta restriccionan cu a wordo kita. Pues, awor cu turismo ta florenciendo un biaha mas Aruba mester keda vigila cu e cantidad di casonan di Covid-19 no subi y esaki ta rekeri trabour den ekipo.
E Ministerio di Boluntario di Freewinds y e director di EPB Oranjestaed, Sr. Erwin Lopez, sa di e balor di desinfeccionpreventive. Confronta cu e posibilidad di un subida den casonanositivo por subi y consecuentemente mester sera e felcilidad, Sr. Lopez, den comienso di anja a pidi e Ministerio de Boluntario pa desinfecta full e scol. E ministerio de Boluntario a reacciona di biaha y a spuit full e facilidad cu D7, or Decon 7, e mihorproduct obtenibel cu efectivamente ta mata 99.9999% di tur tipodi virus y bacteria, usando un cantidad di boluntario den un period di dos dia.
Como cu nan a experiencia e balor desinfecta preventivamente, pa stop e malesa di plama, EPB Oranjestad tawata content di ricibi nan kit di D7, como e prome paso pa port desinfecta nan propio facilidad.
Despues di a ricibi e kit di D7, a cuminsa cession di entrenamento dor di e Ministerio di Boluntario di Freewinds pa dos miembro di staf di EPB. Esaki a inclui entrenamentoteoretico y instruccion practico siguiendo un checklist eact pa sigura cu nan lo compronde pakiko tur e pasonan aki ta importnte pa complete un desinfeccion complete y efectivo.
Akinan por mira Sra. Susan Lora, Deputy Port Captain di Freewinds, ta dunando Sr. Lopez un splicacion di materialnanden e kit di D7. Cu e materialnan aki a cuminsaa e entrenamentodi e staf.
Deputy Port Captain, Sra. Susan Lora, ta presentando e certificadonan na e staf di EPB cu a complete e entrenamento, Sr. Erwin Lopez, director di EPB Oranjestad, tawata presente.
E conciergenan di facilidad, Mario Fingal y Juan Krosendijk, awor ta Spuitdornan entrena complete y certifica di D7. Nan ta completamente confia cu nan ta capas di ehecuta e pasonanpreventive necesario pa school EPB di awor en Adelante.
Ne e ceremonia chikito di graduacion Sr.Lopez a comenta: “Freewinds ta hasiendo un trabou extraordinario! Mi ni a Sonia di haya e ayudo na e manera aki. Danki pa pensa riba nos y noslo hasi bon uso di e materialnan aki y di loke nos a sinja. Nos ta hopi agradecido pa loke bo a hasi pa nos scol y e ta nifica hope mas pasobra a hasie de curason.”
Desde comienso di e pandemia e esfuerso di Ministerio di Boluntario di Freewinds ta basa riba e palabranan poderoso di e Fundador di Scientology, L. Ron Hubbard, cu “un ons de prevencion ta bal un ton di cura.”
Awor cu EPB Oranjestad ta parti di e ekipo preventive e ta hasicu manteniendo Aruba como un di e lugarnan mas sigur namundo un hecho.
P asistencia di e Ministerio di Boluntario di Freewinds pa ricibiseminario preventive of entrenamentocon pa desinfecta cu D7, por fabor tuma contacto cu e Deputy Port Captain di Freewinds na e email susan.lora@freewinds.org of na Signal na +1 727-549-8104 of na cel 297-747-1613.
Pa haya sa con pa proteha bo mes y otronana, con bo pormantene bo cas y bo lugar di trabou sigur, bishita How to Stay Well Prevention Resource Center online nawww.scientology.org/stawell caminda tur e videonan y pamflentanan di Stay Well por wordo mira y por download nan gratuitamente.


text:
KRALENDIJK – Gezaghèber Edison Rijna a menshoná djamars promé di sèptèmber ku tin 4 kaso aktivo di ‘corona’ vírùs. Tur kuater kaso ta habitante di Boneiru. Un di e personanan infektá a bin for di Kòrsou ku e vírùs. 9 kaso ta positivo di kua 5 a rekuperá. A tèst un kantidat di 654 persona i tin 29 hende den karentena i niun persona no a fayesé akonsekuensia di e vírùs menshoná na Boneiru.
Esaki gezaghèber Rijna a menshoná durante un enkuentro ku prensa relashoná ku e situashon aktual pa loke ta trata COVID-19. “E investigashon ta kontinuá pa sa di unda e hendenan infektá a pega ku e vírùs. E ultimo dos kasonan ku a konstatá ku e vírùs, unu di nan a tèst den karentena na kas, i e otro ta un hende ku a tèst resientemente durante e COVID ‘drive thru’ ”,gezaghèber Rijna a bisa.
“Despues ku a konstatá 2 kaso mas i a tuma nota ku vários hende no ta tuma e problema di e vírùs na serio, mester a bini ku mas medida:
Aktividat
Ta prohibí por lo pronto tur aktividat ku kanto, baile i músika. Tur aktividat públiko no tin mag di tin mas ku 50 persona. Na fiestanan privá ta permití no mas ku 25 persona. Esaki ta konta tambe pa snèk, bar, kafetaria, restorant, trùk di pan i na playanan. Durante aktividat einan no ta permití mas ku 25 persona presente. E situashon ta serio i mester sigui e reglanan.
Deporte
Aktividatnan deportivo entre otro praktiká por sigui pero sin públiko. Esnan ku ta aktivo ku e deporte mester tene kuenta ku e distansia sosial. Gym por keda habri pero funshonando riba 50% di nan kapasidat i teniendo kuenta ku 1.5 meter di distansia.
Horeka
Horeka tin ku apliká e protokòl pa Covid-19 i mester registrá tur bishitante nan nòmber i number di telefòn. Ta warda esakinan 21 dia (3 siman). Nan ta keda funshoná riba 50% di nan kapasidat. Diskotèk i klupnan nokturno ta keda será te un otro aviso.
Supermerkado
Pa supermerkado, tur kliente ta obligá di usa un garoshi òf makutu. Ta permití solamente dos persona pa garoshi pa mantené e 1.5 meter di distansia
Trabou
Na trabou tur hende tin ku tene kuenta ku 1.5 meter di distansia i usa protekshon manera kapa di boka òf otro atributo. Pa loke ta trata reunion i otro enkuentronan ta bon pa tene esaki den aire liber. Meskos si ta trata di un área será, laga airu fresku pasa un par di bes pa dia. Trahadónan tin ku keda mantené e reglanan di higiena na trabou pa nan i pa e klientenan.
Skolnan ta keda habri pa awor”, gezaghèber Rijna a bisa.
E medidanan aki ta pa protehá nos komunidat i salubridat general. Kuida bo mes i esnan rondó di bo.
STRENGERE MAATREGELEN OM BONAIRE TE BESCHERMEN TEGEN CORONAVIRUS
KRALENDIJK – Bonaire heeft nu vier personen bij wie Covid-19 actief is. In de beide gevallen die erbij zijn gekomen is bron- en contactonderzoek nog in volle gang. Beide personen zijn afgelopen dagen getest. Eén van hen is thuis in quarantaine getest. De andere persoon is in de Drive Thru getest door de afdeling Publieke Gezondheid.
Nu het coronavirus op het eiland is moeten er maatregelen worden genomen om verspreiding tegen te gaan.
Evenementen
Alle evenementen met zang, dans en muziek worden verboden. Er mogen niet meer dan 50 mensen aanwezig zijn bij publieke evenementen. Op privé feesten mogen maximaal 25 gasten komen. Dit aantal van 25 gasten geldt ook voor evenementen bij snacks, cafetaria, bars en restaurants, trùk di pan en op stranden.
Sport
Sportactiviteiten mogen doorgaan maar dan zonder publiek. Sportscholen kunnen openblijven maar de helft van de mensen ontvangen om 1.5 meter afstand te houden.
Horeca
Horeca gelegenheden moeten de richtlijnen voor Covid-19 volgen. Gasten moeten hun naam en telefoonnummer opgeven. Deze worden 21 dagen bewaard.
Supermarkt
Alle klanten van supermarkten moeten boodschappen doen met een karretje. Boodschappen doen mag met maximaal twee personen om 1.5 meter afstand te houden.
Werk
Op het werk zoveel mogelijk 1,5 meter afstand van elkaar houden en bescherming gebruiken. Tijdens vergaderingen moeten werknemers 1.5 meter afstand houden. Lucht regelmatig alle werkplekken. Iedereen op de werkvloer, dus werknemers en klanten, moeten de hygiëne instructies volgen.
Deze maatregelen zijn er om de gemeenschap op Bonaire te beschermen. Zorg goed voor jezelf en de mensen om je heen.


text:
AVB y FIFA ta sigui desaroya futbol en general
AVB ta yuda cura futbolistanan lesiona
ORANJESTAD, Aruba - 17 di juni 2021: Arubaanse Voetbal Bond (AVB) a cuminsa cu e proceso pa implementa diferente proyecto di proyecto integral “Grow football Aruba”, cual ta consisti di 8 proyecto cu lo desaroya futbol na Aruba. Dos di e proyectonan aki cu ta den pleno ehecucion ta e proyecto “AVB Academies” y e proyecto “National Teams Aruba, cual ta teamnan nacional den diferente categorianan”. E exigencia cu FIFA a stipula, cu tur federacion mester tin su mes un departamento medico, a pas precies den e proyectonan aki.
Na momento cu tin un academia unda ta guia hungadonan profesionalmente, e guia no ta solamente riba tereno pero tin di bay mas leu. Hunto cu FIFA, a setup un departamento medico cu tur ekipo necesario pa guia futbolista na momento cu e ta lesiona. A acerca CEMEDAR, nan ta traha cu atletanan di rendimento halto, cu ta presta na nivel halto.
AVB a cera un acuerdo cu CEMEDAR pa asisti den e proceso di guia e futbolistanan lesiona. Ta dirigi primordialmente riba e hungadonan di seleccion, pero tambe esunnan di e academia. E siguiente paso cu ta bay tuma, ta incorpora e clubnan den e proceso pa guia futbolista. Ta trahando riba e parti con ta bay implement’e, cuminsando di Division Honor sigui pa Division Uno y otronan. E proyecto ta grandi.
Awo e federacion ta dispone di un departamento medico, di cual tin un dokter specialisa con pa guia atleta, den e caso aki futbolista, lo miho posibel. Den e departamento aki tin fisioterapista y psicologo, cu ta bin di CEMEDAR. Na momento cu identifica cierto hungado, cu por ehempel problema social, problema di violencia na cas of cualkier problema cu por tin, e ora ey ta apunta nan pa bay den sesion cu e profesionalnan aki.
Ta trahando cu gobierno pa mira si por yega na un trahado social tambe pa asina por brinda mas ayudo na e hungadonan cu ta forma parti di sea e Academia of un di e seleccionnan nacional. Banda di e problemanan existente bou hubentud y awo cu e pandemia, e casonan a aumenta mas. A pensa pa agrega un trahado social na e team pa guia e futbolistanan miho. E intencion ta pa guia e futbolista, pero tambe asisti e coach-, club- y dirigentenan. Tambe pa trata e futbolista na momento cu e ta lesiona.
AVB a acerca CEMEDAR, pasobra nan ta un fundacion medico deportivo pa tur atleta na Aruba. AVB tin interes pa proteha su atletanan, pa brinda cuido y p’esey nan tabata kier e servicio medico pa futbol. CEMEDAR tin varios profesional trahando riba e campo deportivo.
Dr. Ricardo Vargas, dokter den Medicina Deportivo di CEMEDAR, a splica cu nan a haci un deal cu AVB y crea dos camber cu tur servicio y mashin pa brinda cuido na futbolista. Nan tin servicio di psicologia, masashi, terapia y fisioterapia. AVB ta e unico federacion di Aruba cu e oportunidad di tin team medico pa su atletanan.
Nan ta riba veld cu e atletanan y ta hasta biaha cu nan. Deporte semper mester tin un grupo di apoyo. Medicina cu tur specialidad ta contribui cu e atletanan. Segun dr. Vargas, si e atleta no tin un lesion, nan ta dun’e massage y esey ta pa evita cu e no ta haya lesion. Tur esaki ta pa evita cu mester warda un luna pa por presenta na specialista of warda pa fisioterapia.
Di tin CEMEDAR eynan, por haya tratamento dos of tres biaha pa siman. E mayornan ta contento y gradicido, pasobra antes e mucha mester a warda hopi of ta retira di futbol pa un lesion. Si no trata e lesion agresivo y di biaha, e atleta ta perde interes pa sigui hunga futbol.


text:
Durante otorgamento di premio di poder di hubentud:
“FIHA BO META, PREPARA BO MES, SIGUI DETERMINA PA LOGRA BO META”
Prome Minister Evelyn Wever-Croes cu a considera un gran honor di a representa colega Minister di Asuntonan Socia, Minister Glenbert Croes na e anochi di otorgamento di premio di Poder di Hubentud. Poder di Hubentud ta e proyecto cu ta para keto y reconoce nos hobennan pa trabounan y talentonan cu ta destaca den nan y alabes inspira otronan cu ne.
Ta un gran orguyo cada biaha, Prome Minister a expresa, pa mira kico poder di hubentud ta trece na luz di dia y ilustra e trabou, esfuerso y talento di nos hobennan riba diferente tereno.
“Mi ta gradici e comision encarga pa cada aña inspira nos hobennan pa participa y saca e miho for di nan. Tambe danki na mayornan pa stimula e hobennan pa logra cosnan grandi den comunidad. Si no ta pa e sosten ey, nos hobennan no lo por ta logranando tur locual cu nan ta logrando”, Prome Minister a expresa.
Na e occasion, Prome Minister a dedica algun bunita palabra na e hobennan presente, cu extra enoke riba hobennan mucha muhe bisando: “No laga niun hende pone bo pensa cu pasobra bo ta hende muhe bo no por logra algo. Como e prome Minister President femenino na Aruba, nunca mi a pensa ora mi tabata hoben cu mi lo a yega na unda cu mi ta awe. E tempo ey mi atencion no tabata na politica, e tabata na cosnan similar cu boso hobennan gusta manera estudio y deporte. Sinembargo ora cu nan a acerca mi pa drenta politica, mi a sinti cu mi lo kier haci diferencia na Aruba. Mi a sinti mi tabata prepara p’e pasobra ya mi a caba scol, mi a traha basta aña caba, mi a logra locual mi kier a logra riba cierto tereno y mi a pensa cu mi tabata prepara p’e, p’esey mi a asumi e reto. Ohala cu mi por inspira tur mucha muhe aki na Aruba cu kico cu bo hinca den bo cabes y bo ta determina y traha p’e, bo ta logr’e .Mi ta e prome hende muhe cu a bira Prome Minister di Aruba pero mi no lo ta e ultimo”.
E conseho na tur hoben cu Prome Minister a laga atras ta: aspira, soña y pensa riba kico bo kier bira. Imagina bo den e rol ey y prepara bo mes den locual bo curason ta bati p’e y hunto cu determinacion bo ta logra. Danki na tur hoben, mayor y organisacion pa e proyecto bunita aki y ohala aki un paar di aña por mira e caranan aki ta haci cosnan grandi pa Aruba”.


text: KRALENDIJK — Awe mainta algu promé ku 12’or di mèrdia un persona a pèrdè kontròl ku outo i dal den un palu di lus. Esaki a sosodé riba kaya Internashonal, pegá ku kazèrne di brantwer. Ambulans a presentá na e sitio i algun agente polisial pa atendé e aksidente. Un persona tabata manehá e vehíkulo i e persona a sali ileso for di e aksidente. Personal di ambulans a saminá e shofùr na e sitio di aksidente i a lag’é liber ku e ta stabil. Daño material di e vehíkulo ta konsiderabel i e palu di lus a keda di banda.


text:
Un aña nobo; tur skina di kas a habri limpi, kas bon sensía, aura nobo, bo a lesa e horoskopo di Walter Merkado, download bo mealplan, prepara mentalmente pa kuminsa gym y drentando e swing di Karnaval. Pero bo a korda pone untiki atenshon na love life tambe? Eksperto nan a saka un lista di e top 5 posishon nan ku ta bai domina 2020. Posishon nan basta simpel ku nos tur a hasi te fada kaba, pero awor ku un toke di 2020! Ja bo papi/mami no ta skiet bai niun kaminda!
1. Dobla rib'e kushinchi pami mami
Asina mes: kusinchi! Pero no kualkier kushinchi. Sino un Sex Pillow, na prome instante hopi hende ta balota e uzo di un Sex Pillow. Pero e por nabo net e extra saus kubo falta. Buta e banda haltu di e kusinchi net na rand di kama i buk leun over di dje, kubo pareha para bo tras. Di e systema aki bo chanchan lo punta i keda extra na laira hasiendo e posishon di 'Doggy' mas interesante. Anto bo kurpa ta leun comfortabel dilanti riba e kusinchi. (Manera riba e foto pero na rand di kama). Tambe e posishon aki ta habri e kanal vaginal pa penetrashon mas profundo i dushi. Pa sèkso anal tambe e ta perfekto!
Extra tip: buta un vibrator na bo clitoris of laga bo pareha rek mishi kune. Kual awor no tin excuse ku bo clit ta leu paso bo ta te na laira aya den su kara.
2. Missionario klasiko dòbbel
Missionario ta e posishon di más basiko i simpel. E por bira esun di mas laaf tambe paso e ta esun más huza ora kos no ta kayente mas. Pero den 2020 nos ta bai twist e unpoko hasiendo e dòbbel penetrashon ku uzo di un Vibrating Butt Plug. Huza untiki lubricante anto slip e Vibrating Butt Plug kaminda e mester ta. Korda kies un size ku ta comfortabel pabo. Laga e Butt Plug hinká aden mientras bo dushi ta subi riba bo i hasi su trabou mientras abo ta bou di dje gosando di e dòbbel sensashon! DUSHI YUUU, bin sigurá!
3. Kabayito loko
Un otro posishon frekuentemente huza ku tambe nos ta bai hasi extra hotjes den 2020 ta e kabayo, muhe ariba koriendo e homber abou. E aña aki duna e paps kos di hasi, no lage drumi tuma so. Laga bo dushi stimula bo clitoris ku un vibrator mientras abo ta riba dje. Normaal e muhe lo tin full e control, pero awor ta komparti e control asina e muhe por relax i los laga bai untiki tambe.
Extra tip: Huza un vibrator largu ja e paps por jega mas fasil.
4. Masturbashon Mutual
Foreplay, mishi ku otro, mishi kubo mes, sende e mecha. Pero 2020 nos ta bai hasi e kos full diferente. E challenge ta pa abo ku bo pareha start mishi ku otro, juda otro masturba, i ora boso ta full turned on hala atras. Stop di mishi ku otro i djis sigui mishi kubo mes so i enjoy wak otro. Si, asina mes! Wak otro! Pero korda hala atras na e momentu kos ta full hot si!
Extra tip: Huza un massage oil of massage candle pa hasi e kurpa glibberig pa hunga i mishi ku otro mas fasil!
5. Tetelicious
Un otro aspekto hopi bandona tin biaha ta e boobies nan. Tin muhe ku no ta sinti nada, tin muhe super gevoelig. Tin homber ta chupa nan bon i otro ta hasie pa loko. Pa e muhe i homber gosa un Nipple Arousal Gel ta ideal! E ta duna e nipple un kishi kishi i e gel tin smaak, pa asina tambe e homber por chupe ku mas sabor.
Bo tin 366 dia pa purba...kiko bo ta warda?😋
xx Felis aña, Bon Vibe Team


text:
KRALENDIJK – Dos fèlt di futbòl mas lo haña yerba artifisial i tambe lo kambia e yerba na Stadion Kralendijk.
Ta trata di Fèlt Rudy Boezem na Nort Saliña Pabou i Fèlt di ATC na Tera Kòrá.
Na tur tres fèlt pues lo haña yerba artifisial nobo, ya ku lo kambia tambe di Stadion di Playa pa nobo.
E bia aki lo no buska yerba anto laga esei te einan.
Kos a kambia, e bia aki esaki ta inkluí tambe mantenshon di e yerba na e fèltnan, loke ta hopi importante.
Nos tur sa ku tur e fèltnan ku a haña yerba a keda te einan tambe sin mantenshon pa kua e durashon di e yerba artifisial ta muchu mas kòrtiku ku si a kuida esaki.
Nos ta den un klima kayente, pa kua mester muha e yerba konstantemente i tambe peña esaki, loke no a sosodé ku regularidat.
Na paisnan ku klima fresku mes ta muha, kuida i mantené e yerbanan na e fèltnan.
Nos akinan mester hasi esaki ku mas regularidat pa e yerba su durashon pa muchu mas largu..
Momentu ku kambia e yerba na Stadion di Playa, e fèltnan di ATC i di Rudy Boezem haña yerba, lo krea sigur mas espasio pa tur ekiponan di FFB i otronan tin lugá pa trein i hunga weganan di fogeo, loke aktualmente no ta e kaso ya ku fèltnan ta hopi skars.
Ku fèlt ku yerba esaki ta kita e peso solamente riba e fèltnan ku yerba aktualmente.
Si pone yerba na e fèltnan ku nos a menshoná ku ta Rudy Boezem i Fèlt ATC, nos tin 5 fèlt ku yerba, di kua si parti esakinan entre e 10 timnan di FFB, esaki ta nifiká 1 fèlt pa kada 2 tim.
Dos timnan pues di Rincon por hasi uso di Stadion Antonio Trenidad, dos timnan di Nort Saliña lo hasi uso di Fèlt Rudy Boezem, dos tim por hasi uso di Fèlt Elio Flores, dos tim por trein na Stadion di Playa i dos tim lo por hasi uso di Fèlt ATC pa treinen.


text:
Tropical Rum Raisin Dessert
Bo tabata sa ku eiskrim ta e pasaboka mas gustá na mundu? Esaki ta konta tantu serka mucha komo adulto, hende muhé i tambe hende hòmber. Ta difísil pa topa un persona ku no sa kome eiskrim. E ta un ‘dessert’ perfekto pa kualke okashon. Loke ta hasié asina speshal ta e echo ku tin sufisiente sabor pa gusto di kada persona. Banda di esaki, bo por kombin’é fásil ku diferente otro ingrediente i krea un pasaboka aun mas delisioso. E reseta di Tropical Rum Raisin Dessert akí ta speshalmente pa abo ku ta amante fiel di eiskrim. Manera e nòmber ta bisa, e ta trahá a base di eiskrim di rum raisin, kombiná ku panlefi i algun otro ingrediente sorpresa.
Loke bo ta bai siña:
– Un reseta fásil i delisioso pa bo malkriá bo mes kuné óf sorprendé bo famia
Konosementu
· Pa por sigui e kurso akí, no ta rekerí konosementu avansá di kushina. Tur paso ta ser spliká di un manera fásil i komprendibel
Kurso akí ta inkluí
· Video ku durashon di 6 minüt i 18 sekònde
· Akseso ilimitá na video
· Akseso via telefòn selular i kòmpüter


text:
Prestashon loke di Beto Adriana
1938 : Diskubrí pa sr. Luis Marco, a kuminsá ku treinmentu di kurso físika (Atlas)
1939 - 1942 : Futbolista den Sentro Sta. Rosa
1940 - 1942 : Miembro di klup di Boxeo Villa Maria (Dr. Hugenholtsz) Komo hubenil.
Hungadó, masahista i entrenadó di sportclub Veedam
A fungi komo masahista di selekshon hubenil di futbòl di Kòrsou.
ATLETISMO
Nashonal:
1942 : Diskubrí pa defuntu Henrique Coffie.
1942 : Kampeon hubenil den 100 m estafèt , pusha bala di heru 2o lugá : bula leu.
3er lugá bula haltu, tira sper
1943 : Kampeon sr. 100m pusha bala di heru.
Miembro di ekipo kampeon di estafèt
Miembro di ekipo kampeon Kareda di Waaigat
1944 : Kampeon di sr. pusha bala di heru
Miembro di ekipo kampeon di estafèt
Miembro di ekipo kampeon di Vijfkamp pa ekipo
1945 : Kampeon sr. pusha bala di heru.
Miembro di ekipo kampeon Vijfkamp pa ekipo
Miembro di ekipo kampeon di estafèt.
1946 : Kampeon sr. pusha bala di heru.
Miembro di ekipo di Vijfkamp pa ekipo
Miembro di ekipo kampion estafèt
Internashonal:
1944 : 3e lugá pusha bala di heru durante enkuentro Kòrsou- Venezuela
1946 : Miembro di ekipo di Kòrsou ku a representá Kòrsou na Hulanda
Na Hulanda e siguiente resultadonan a ser logra:
3er lugá pusha bala di heru Nederlandse Atletiek Kampioenschap
2x 2do lugá pusha bala di heru.
Kampeon tiramentu di disko durante un (1) enkuentro
9 x 1e lugá pusha bala di heru.
Ganadó di promé medaya di oro pa Antia na e V Juegos Centro Americano y del Caribe na Baranquilla Colombia den pushamentu di bala di heru.
1950 Ganadó medaya di plata, pusha bala di heru, durante e VI Juegos Centro Amerikano y del Caribe na Guatemala.
1954. Ganadó di medaya di plata den pushamentu di bala di heru durante e VII Juegos Centro Americano Y del Caribe na Mexico.
1959 Ganadó medaya di oro den pushamentu di bala di heru durante e VIII Juegos Centro Americano y del Caribe na Caracas Venezuela.
Mester hasi menshon ku te ku e último Juegos Centro Americano y del Caribe tene na Santiago de Los Caballeros na Sto. Domingo, Beto ta e atleta ku riba pushamentu di bala di heru a sa di gana mas medaya den sesenta añanan di eksistensia di Weganan aki.
PESO
Nashonal:
Diskubrí pa sr. Victor Kopra
1949 : Mr. Curaçao den Body building
1950 / 1965 Kampeon di Kòrsou i Antia kategoria pisa i super pisa.
INTERNASONAL:
1954 Kampeon kategoria pisa di Triangular Aruba - Venezuela-Korsou.
Ganadó medaya di oro kategoria pisa VII Juegos Centro Americano y del Caribe tene na Mexico.
1955 3er lugá kategoria pisa II Juegos Panamericao tene na Mexico
5o lugá kategoria pisa Kampeonato Mundial na Munchen.
1957 Kampeon kategoria pisa kompetensha Kòrsou- Venezuela
5o lugá Kampeonato Mundial na Persia (Iran)
1958 7o lugá pisa Kampeonato Mundial na Estokolmo Suesia.
1959 Ganadó medaya di oro kategoria pisa III Juegos Panamericano na Chicago, Merka.
1960 Kampeon kategoria pisa AKampeonato Sentro Amerikano y del Caribe di peso tene na Caracas, Venezuela.
Partisipante na e XVI Olimpiada tene na Roma Italia, pero mester a retirá debí na leshonnan risibí durante di kompetensha.
1961 Kampeon kategoria pisa di kampeonato Centro Amerikano y del Caribe tene na San Juan Puerto Rico.
1962 Ganadó di medaya di plata kategoria pisa durante di e IX Juegos Centro Amerikano y del Caribe tene na Kingston Jamaica.
1963 3er lugá kategoria pisa IV Juegos Panamericano tene na Sao Paolo Brasil. E ekipo di Antia a sali na di 2do lugá tras di Merka.
1965 Kampeon kategoria pisa di Kampeonato Centro Americano y del Caribe tene na Georgetowm, Guyana.
Kampeon kategoria pisa di A.S.U. Olimpiade tene na Aruba.
Beto ta miembro di direktiva di di Curaçaose. Gewichtheffers Bònt for di aña 1965.
Na aña 1954 i 1955 Beto a ser nombra deportista di aña. Na aña 1973 Beto a risibí e diploma di mérito di Curaçaose . Sport Federatie.
Beto a ser kondekorá dia 15 aprel 1971 ku Ere medaille verbonden aan de orde van Oranje Nassau in goud .
Na aña 1970 Beto a kuminsá práktika e deporte di tiru. Beto a sa di bira kampeon di Kòrsou i di Antia na diferente okashon riba posishon :” promé riba rifel.
Den eksterior e.o. na Martinique, Venezuela, Mexico, Sto. Domingo, Barbados, Trinidad Tobago i na Puerto Rico Beto a sa di representá Kòrsou i Antia dignamente.


text:
DEA ta entrega metodo “Taalpret” na ISA
Recientemente a tuma luga entrega di e metodo di Hulandes como idioma stranhero “Taalpret” na International School of Aruba (ISA). E directora a keda masha contento cu e metodo y mesora lo implementa esaki na su scol.
Momento cu sra. Babette van Abs ta ricibi e metodo for di sra. Carola Peeters di seccion Desaroyo di Curiculo di Departamento di Enseñansa Aruba.
Seccion Desaroyo di Curiculo di Departamento di Enseñansa Aruba (DEA) a desaroya y publica e metodo “Taalpret” pa scol preparatorio.
Taalpret ta un metodo pa e materia Hulandes cu ta basa riba didactica di “Total Physical Repsonse” (TPR) cu ta un forma di enseñansa di idioma stranhero cu acercamento orienta riba accion. E metodo ta brinda actividad cu tin sentido pa e mucha pa asina e siña e idioma aunke cu apenas e ta domina Hulandes.
Un meta importante di e metodo ta pa e mucha siña Hulandes den un forma placentero. Ta stimula e mucha anda cu e idioma stranhero como medio di comunicacion den un situacion real di scol.
E metodo ta consisti di diferente manual pa e maestro, buki di potret, baki di carchi, wega di mesa di bestia y diferente ilustracion pa sostene e lesnan.
Taalpret ta pone hopi enfasis riba ampliacion di vocabulario. Na final di e prome aña di scol preparatorio e mucha por compronde 800 palabra na Hulandes y na final di e di dos aña ta duplica e cantidad aki. E temanan di Taalpret ta topiconan actual pero ta trata tambe topiconan cu ta mas leu di e mucha su mundo.
A desaroya e metodo inicialmente den cuadro di e Proyecto Scol Multilingual y a inicia cu implementacion di e metodo prome na e scolnan piloto, cualnan ta Conrado Coronel y Trupial. Banda di e dos scolnan aki tabata tin hopi interes di parti di mas scol pa implementa e material den nan scolnan. E seccion Desaroyo di Curiculo di DEA a sostene e otro scolnan aki den implementacion di “Taalpret”, den su version provisorio. Den e aña escolar 2016-2017 a publica e material cu entretanto a keda entrega na tur scol preparatorio. Den e aña escolar 2017-2018 Centro pa Desaroyo Continuo (CDPC) di Instituto Pedagogico Arubano a ofrece guia na algun scol preparatorio con pa anda cu e metodo, haciendo uzo di didactica nobo dirigi riba idioma stranhero (vreemdetaal didactiek).
Realisacion di e metodo tabata posibel danki na un ekipo di desaroyador di e seccion Desaroyo di Curiculo den cooperacion estrecho cu experto di Hulanda, sr. Frans Teunissen kende a specialisa su mes den desaroyo di idioma stranhero cu amplio experiencia den e tereno.
E metodo Taalpret ta un trabou pionero den mundo ya cu na ningun parti di mundo a desaroya material di Hulandes como idioma stranhero pa mucha jong. E material a capta hopi interes tambe di e islanan Corsou, Boneiro y Saba.
Info / Contact
Pa mas informacion por busca [C] Curriculum ontwikkeling den e alfabet menu riba homepage of por tuma contacto cu DEA | Curriculum ontwikkeling.Scroll To Top


text:
Evangelio segun Huan
Jump to navigation Jump to search
- Na kuminsamentu, promé ku Sabatini algu ta eksistí, e Palabra tabat’ei kaba i e Palabra tabata huntu ku Dios ; e Palabra tabata Dios mes.
- T’É tabata na kuminsamentu huntu ku Dios.
- A krea tur kos pa medio di djE i sin djE nada no a haña eksistensia.
- Den djE Sabatini vida i e vida aki tabata lus pa hende.
- E lus a sigui bria den skuridat i skuridat no tabata por kuné.
- Dios a manda su mesahero, un hòmber k uyama Huan.
- Huan a bini pa testiguá di e lus, pa tur hende pone nan confianza den e lus pa medio di su testimonio.
- Huan mes no tabata e lus, ma el a bini pa testiguá di e lus.


text:
Gobièrnu ta bai bende òf keda ku TeleCuraçao?
Written by Khalil Guribaldi on 12 November, 2020
Willemstad- Parlamentario Calmes a manda un karta pa Minister di VVRP puntrando si ta bai bende òf ta keda ku TeleCuraçao. Dos dje kompanianan,esta ATM (Telecuracao) nv i Dataplanet(Citex) nv ku tabata kai bou di UTS no a wòrdu bende.
For di dokumentonan analisá, Calmes por a dedusí ku BTP su konseho i esun di SBTNO, den kuadro kon tin ku atendé ku e akshonnan di ATM i Dataplanet, tabata diferensha di otro. SBTNO a bai mas leu tambe konsehando Gobièrnu pa laga hasi un investigashon (“due dilligence”) den ámbos kompania teniendo kuenta ke situashon finansiero malu di Gobièrnu. Calmes a tuma nota ku ni TeleCuraçao i ménos Dataplanet no ta wòrdu menshoná den e rapòrt finansiero mensual di Gobièrnu yama “Financieel Management Rapportage” (FMR) den kual tur NV di Gobièrnu ta menshoná. Informashon dje dos kompanianan aki no tei i ta forma un rísiko.
Kisas e dos kompanianan aki tambe ta bai wòrdu bendí? Calmes a dirigí su preguntanan na Minister di VVRP pidiendo aklarashon i informashon dje dos kompanianan aki. Tambe Calmes kier sa si ta bai bende òf keda ku nan. Ousensia di informashon dje dos kompanianan aki den e FMR a pone Calmes puntra tambe kiko te situashon finansiero di ámbos. Calmes:”Mi ke evitá mas sorpresa finansiero desagradabel òf mas retiro kai”. Klaridat unda e akshonnan dje dos kompanianan di pueblo ta i resultado dje investigashon finansiero tambe Calmes a puntra pe.


text:
News
Entre mas hende cumpra Lotto 5, mas atractivo e “jackpot” ta bira pa tur e hungadonan, ya cu sigur tur hende kier tira nan liña na awa pa gana e gran premio. Despues cu diaranson ultimo no tabatin ganado di e premio di 490 mil florin, diasabra awo e premio di Lotto 5 ta yega e suma di 525 mil florin!
Cada pasa tanto tempo, Lotto, e loteria di Aruba, ta lansa promocionnan nobo pa asina duna su hungadonan mas oportunidad pa hunga weganan nobo, dibertido y cu posibilidad pa gana mas premio. Asina nan ta introduci un wega promocional nobo pa Aruba, esta “Tic-Tac-Toe”, cu chens di por gana premionan al instante.
E aña aki tabata e aña cu Lotto a revitalisa su imagen y desde luna di mei, a cuminsa presenta hopi innovacion y no solamente cambiando bida di nan hungadonan cu suerte, pero tambe realisando basta cambio pa nan mes. Despues di a inaugura nan oficina nobo den Paardenbaaistraat 10, awo ta toca turno pa inaugura un studio completamente nobo cu un presentacion y mashinnan innovativo y mas moderno.
Recientemente Lotto, e loteria di Aruba, a anuncia na henter pueblo di Aruba, cu nan tin un wega promocional nobo cu ta hopi dibertido y facil pa hunga. E wega “Tic-Tac-Toe” ta uno masha conoci y popular pa hopi di nos y sigur lo haya atencion di hopi hende, tanto pa curiosidad como tambe pa purba gana e jackpot di dia.
"Esaki ta forma parti di henter nos strategia nobo di branding y pa revitalisa e loteria", asina Ronald van de Berg, director di Lotto di Aruba a duna di conoce na momento di inaugura e oficina nobo situa den Paardenbaaistraat unda antes tabata APFA banda di Boogaard Assurantien. A tene un ceremonia chikito cu algun invitado presente, pa mustra e facilidad nobo.
"Nos ta cla pa cambia bida di un otro hungado cu suerte", asina Patrick Fortin di Lotto, e loteria di Aruba, a anuncia na inicio di siman. E ta referi na e sorteo di Lotto 5 cu ta hunga diaranson awor. "E premio a bin ta creciendo rapido y awor ta buscando un ganado", segun e gerente di mercadeo y promocion di Lotto a duna di conoce.
Hopi biaha nos ta tende hende bisa; “Ohala mi soño por bira realidad” y esey ta netamente loke cu Lotto, e loteria di Aruba a haci cu Edmar Jason Croes, di apenas 22 aña di edad. E mama di Edmar a conta cu Edmar nunca ta soña, pero e biaha aki el a soña cu e numbernan ganado 5403 y a bisa su tata. Su tata a dicidi di bay cumpra e numbernan, cu despues a resulta den e numbernan ganado di Wega di Number Korsou.
Wega di Number Korsou ta haci su entrada na Aruba oficialmente y ta awo obtenibel exclusivamente na tur kiosco di Lotto, e loteria di Aruba. Asina “Wega di Number Korsou” tambe ta contribui na deporte di nos isla y ta haci e portofolio di loterianan di Lotto Aruba mas grandi, brindando mas oportunidad di gana.
Cu e anuncio aki, Lotto y Wega di Number Korsou ta introduci tambe un tremendo promocion cu premionan espectacular manera cadeau-bon di Afl. 250 pa supermercado, cadeau-bon di Afl. 25 pa gasolin y entrada pa Cinema.
Cumpra solamente Afl. 5 of mas na Wega di Number Korsou na cualkier rebendedo di Lotto y automaticamente e cumprado ta participa pa gana un di e premionan aki "al instante". No tin mester di participa na un sorteo, pasobra e premionan ta sali hunto cu e ticket di number y unico cos cu e ganado mester haci ta pasa na oficina central di Lotto y aki e por cambia su ticket pa e premio.
Awo, cu Lotto como su rebendedo oficial, Wega di Number Korsou tambe ta duna bek na nos comunidad na beneficio di nos deportistanan y deporte en general.
Lotto, e loteria di Aruba cu su weganan popular Lotto 5, Lotto di Dia, Mini Mega, Zodiac, Big 4 y Catochi 4, awo tin mas opcion pa hunga y gana premio y regalo cu Wega di Number Korsou tambe. Fundacion Lotto pa Deporte ta existi desde 3 di december 1982 y desde siman pasa tin un imagen nobo, cla pa sigui crece y cambia bida di su ganadonan.
Lotto, e loteria di Aruba ta hopi contento di a entrega premionan grandi na 3 feliz ganado di 2 diferente wega. Mightel Faro ta e prome cu a gana e Mini Mega di 360 mil florin dia 5 di october, hungando e numbernan loco. Semper e ta cumpra su ticket di Mini Mega na Negro Diamante, situa na Kudawecha. E numbernan ganado tabata 10-14-20-21 y e Mega Ball tabata 13. Mightel ta traha na Aeropuerto y ta sinti’e hopi contento mes cu awor e por hinca placa, primordialmente, den su cas.


text:
Bo tin algun pregunta? Klek riba e siguiente link.Tuma kontakto >
Publiká riba 29 August 2016
Disponibel na hulandes tambe
Willemstad – Un parti importante di e maneho fiskal stringente ta kòntròl mas intensivo riba kumplimentu di e asina yamá “Landsbesluit administratieve sanctie bij niet nakomen fiscale verplichtingen.” Den último tres siman ku ta tras di lomba Stichting Overheids belastingaccountantsbureau (SBAB) a tene kòntròl riba kumplimentu dor di negoshinan ku mester tin un kaha ku ta registrá benta i atministrashon. E kòntròl a tuma lugá a base di e ordenansa aki ku a keda kambiá.
Di e total di 328 negoshi ku SBAB a kontrolá for di 1 di ougùstùs último te ku awor, na 248 (kasi 74%) di negoshinan kontrolá a konstatá un òf mas infrakshon. 6 negoshi, komo konsekuensha di kontròl i infrakshon konstatá, a keda será pa 7 dia i 7 a keda será pa 3 dia. E dos infrakshonnan ku mas a keda konstatá tabata omishon di uso di un sistema di kaha fiskal i entrega di un bòn (korekto).
Un petishon ta bai na tur komersiante pa tene nan mes na e stipulashon den lei pa evitá sanshon atministrativo, manera seramentu di e negoshi pa mas dia. Durante di e kontròl ta kontrolá siguiente puntonan ku tin di haber ku e sistema di kaha fiskal i e bòn entregá via di e kaha na kliente:
– Si ta usa un sistema di kaha fiskal;
– Si e sistema di kaha fiskal ta seyá;
– Si e sistema di kaha fiskal ta funshoná debidamente i si ta mantené esaki;
– Si ta hasi uso di un bòn di kaha manera stipulá dor di SBAB den kaso ku e sistema di kaha fiskal no ta funshoná;
– Si ta entregá un bòn di e sistema di kaha fiskal, ku ta kontené siguiente informashon:
Banda di esaki por hasi kòntròl atministrativo i di dokumentunan relevante di atministrashon. E kòntròl aki primariamente ta basá riba siguiente stipulashon legal: Artíkulo 28a di Ordenansa General ku ta regarda Impuesto (ALL), artíkulo 43 di ALL, i artíkulo 44a di ALL.
E stipulashonnan aki den lei ta disponibel riba website di SBAB, esta www.stichtingbab.com. Naturalmente tur otro stipulashon relevante i ku tin relashon ku e stipulashonnan aki den lei ta keda na vigor i ku por spera ku ta kontrolá riba nan tambe. Meta di e kontròl ta pa mehorá e kumplimentu di esun responsabel pa deklarashon i pago di impuesto afin ku e ta paga lokual ku e mester kolekta komo impuesto riba benta i otro impuestonan ku ta relatá na esaki. Den kaso ku e no kumpli ku e disposishonnan hurídiko aki por sera e establesimentu, despues ku e negoshi risibí un amonestashon i un kargo pa mehorá (last tot herstel) pa un periodo entre 3 dia te ku un aña, dependé di kuantu bes SBAB konstatá un infrakshon.
Un apelashon riba tur empresario pa sòru pa nan atministrashon ta kumpli ku lei i ku e ta disponibel i aksesibel.
E mihó kontroladó ta e siudadano ku ta eksigí un bòn korekto ora ta hasi kompra. Esmas ya tin basta tempu kaba ku e ta legalmente reglá ku esun responsabel atministativamente i ku su aktividat ta konsistí di (a) benta di bibida i líkido, (b) benta di artíkulonan di konsumo (c) drechamentu di artíkulonan pa konsumidó (d) servisio personal, a base di artíkulo 44a, insiso unu (ALL) ta obligá na momentu di entrega di produkto òf servisio pa entrega un bòn di kasa fiskal (artíkulo 7.2 di e “Ministeriële regeling formeel belastingrecht” (P.B. 2013, 63), manera modifiká den PB 2014, 81 i ku a drenta na vigor 1 di òktober 2014)
Den kaso ku un bòn no ta kumpli ku eksigensianan manera p.e. no tin un deskripshon kla di e produkto òf tin un porsentahe di OB ku no ta klòp, e siudadano por manda esaki pa SBAB, inkluyendo un splikashon kòrtiku na fiscalpro@sbab.cw òf tuma kontakto ku SBAB na telefòn 734-2728. Por yama di djaluna pa djabièrnè di 08:00 – 12:00 i 13:00 -17:00 ‘or. Riba e website di SBAB (www.stichtingbab.com) tin tur stipulashon legal na kua un bòn mester kumpli ku né.


text:
KRALENDIJK – “Mi ta mira e indemnisashon den e kaso Spelonk komo un rekonosementu i rehabilitashon importante pa Nozai Thomas i Andy Melaan.” Esaki ta e reakshon di abogado Geert-Jan Knoops despues ku huntu nan a haña sigur 1.4 mion euro despues di e eror hurídiko den e kaso aki.
Nozai Thomas ku tabata será pòrnada 4 aña i mei ta haña 677.430 dòler (488.000 euro) i Andy Melaan – ku tabata será ocho aña – ta haña 1.292.687 dòler (931.000 euro).
Indemnisashon
Ta promé be den Hulanda Karibense ku a paga indemnisashon asina haltu pa hende inhustamente kondená. Novèmber aña pasá a eksonerá Thomas i Melaan despues ku e tim di defensa a bini ku prueba nobo ku nan no ta kómplise na e asesinato riba e rumannan Martis na 2005.
Despues a sigui pleita ku Ministerio Públiko (MP) tokante pago di e indemnisashonnan. MP no a mustra ku nan ta dispuesto pa negoshá tokante di e indemnisashonnan. Djei e tim di defensa di abogadonan Knoops a pidi Korte pa tuma un desishon pasobra nan no por a yega na un akuerdo ku MP. Esaki ta un di e faktornan pakiko korte ta hustifiká un rekompensa mas haltu, segun Knoops.
Interes
Knoops ta mustra riba e echo ku e aktitut rígido di MP i e reakshon di Korte riba esaki ku un indemnisashon mas haltu ta importante pa kasonan di revishon kaminda ta eksonerá hende ku a kondená pòrnada. “E echo ku MP no tabata yega na un akuerdo rápido a empeorá e tristesa i e gravedat pa e dosnan. Den futuro estado hulandes lo mester kai na pena di interesnan di e personanan aki mas mihó”
Korte a alsa e indemnisashon standart ku un faktor sinku. Defensa a pidi pa subié ku un faktor ocho. Na prinsipio e tim di Knoops a pidi 1,6 mion euro pa Melaan i 850 mil euro pa Thomas.
Faktornan ku ta oumentá daño
Segun Knoops ta trata di un kaso úniko, kaminda Korte a tene kuenta ku faktornan ku a oumentá daño manera atenshon di prensa, stigmatisashon pa motibo di e persekushon i e impakto riba e bidanan di Thomas i Melaan. Tambe e daño síkiko i e preshon di polis ta konta den e konsiderashon di e haltura. Ounke e rekompensanan ta mas abou ku a pidi, defensa ta satisfecho. “Esaki lo ta un presedente importante pasobra korte ta rekonosé ku e kategoria di hende eksonerá aki a sufri èkstra.”
Nozai Thomas i Andy Melaan ke depositá e indemnisashonnan den un fondo ku un terser partido lo manehá. Via e fondo aki lo manehá e fondonan pa nan futuro i di nan yunan i nan famianan. Tambe nan ke empeña pa otro hende ku a kondená pòrnada na Antia i den eksterior.
Gastu di e ekspertonan
Ainda Korte no a honra e di dos petishon pa kubri gastu di e ekspertonan. Ta trata di pago di eksperto forénsiko i di telekominikashon, guiansa sikiatriko i gastu di boluntario. Den e di dos petishon tambe a kalkulá e gastunan di e abogadonan pa bringa e indemnisashon di Thomas i Melaan. Korte a indiká ku nan ke mas informashon tokante e gastunan di e abogadonan.
Abogadonan Knoops a hasi e trabou di eksonerashon di e eror hurídiko aki pro deo. Estado hulandes a rekompensá un porsentahe di e gastunan ku nan a hasi.
Outor: Belkis Osepa